9 Masalah Sering Dihadapi Rakyat Malaysia Sewaktu Travel Ke Pulau Jeju, Korea Selatan

Nota Editor: 9 masalah berikut merupakan masalah yang sering dihadapi oleh rakyat Malaysia yang travel ke Pulau Jeju, Korea Selatan. Ia telah dikongsikan oleh Sakinah Omar, satu-satunya pelajar Malaysia yang menuntut di sebuah universiti di Pulau Jeju, Korea Selatan. Semoga ia dapat dijadikan panduan untuk anda yang ingin travel ke sana.

Kami nak share sikit berkenaan masalah-masalah besar yang sering dihadapi rakyat Malaysia bila datang ke Jeju. Seringkali saya dapat panggilan last-minute dari orang Malaysia yang dah sampai di Jeju tetapi menghadapi pelbagai masalah.

Di bawah saya share antara masalah-masalah yang sering timbul:

1. Ramai yang anggap Jeju macam Seoul, mudah travel dengan public transport. Akhirnya kecewa sebab Jeju ni macam Langkawi, kenderaan private wajib ada.

Ada yang stay Jeju 3 hari tapi hanya melawat 3-4 tempat sahaja kerana pengangkutan yang terhad.

2. Ada kes pula yang sewa kereta dan dah bayar FULL. Tapi tak dibenarkan ambil kereta sewa sebab takda permit memandu antarabangsa. Jadi kalau nak memandu di Jeju, make sure ada permit.

3. Memandu di lorong kiri. Ada yang call minta bantuan kami bercakap dengan pihak polis atas sebab ditahan polis kerana memandu salah lorong. Di Korea ni Left Hand Drive bukan macam Malaysia.

Jadi kalau anda nak memandu di Korea, tolonglah hati-hati jangan masuk salah lorong. Kalau tak konfiden memandu, jangan memandu. Sebab di bandar jeju kereta banyak dan traffic busy.

Baca: Menetap Lebih 7 Tahun Di Seoul, Lelaki Ini Berkongsi 7 ‘Survival Tips’ Ke Korea Selatan

4. Pemandu sesat. Memandu di Jeju jangan terlalu bergantung kepada GPS sebab GPS dalam Bahasa Korea, bila kita key-in address dalam alphabet English, GPS biasanya bawa ke tempat lain.

Jadi fokus pada signboard, GPS 70% membantu tapi selebihnya kena pandai-pandai lah baca signboard atau tanya orang. Bila sesat jangan panik. Mostly yang memandu di Jeju memang sesat tapi akhirnya jumpa jalan pulang.

5. Kena halau dari airport Jeju. Sila maklum, airport Jeju bukan 24/7 dibuka. Airport ditutup jam 11.30 malam dan tak dibenarkan overnight. Jika anda overnight mesti kena halau.

6. Nak stay di Seogwipo atau Jeju City. Make sure anda stay di Jeju City sebab semua arrangement bermula di sini.

7. Menganggap Jeju pulau kecil yang boleh di cover dengan ‘day tour‘ sahaja. Sila maklum bahawa Pulau Jeju merupakan 3 kali ganda lagi besar dari Seoul, dah ramai yang message kami bagitau mereka menyesal bayar flight ticket mahal-mahal tapi hanya untuk day tour sahaja sedangkan Jeju sebenarnya sangat banyak tempat yang boleh dilawati.

Jadi kami cadang kalau anda nak datang Jeju please allocate at least 3 hari 2 malam.

Baca: 20 Makanan Sedap Dan Mesti Dicuba Jika Anda Ke Korea Selatan

8. Day tour. Ramai yang menganggap Jeju seperti pulau kecil yang cukup dilawati hanya dengan day tour, tapi sebenarnya Jeju 3 kali ganda lebih besar dari Seoul, memerlukan sekurang-kurangnya 3 hari untuk tour.

Jadi jika anda tak nak rugi flight ticket yang dibayar mahal, please allocate percutian di Pulau Jeju untuk beberapa hari. Bukan satu hari atau balik hari.

9. Pemandu pelancong Korea. Ada beberapa kali kami dihubungi oleh traveller dari Malaysia yang memberitahu mereka telah mengambil pakej percutian oleh travel agent Korean sewaktu di Jeju, tetapi mereka kecewa dengan restoran yang mereka dibawa kerana kesemuanya menghidangkan daging dan tiada ikan atau seafood. Akhirnya mereka hanya makan nasi dan sayur sahaja.

Baca lagi: 17 Lokasi Menarik Untuk Dikunjungi Di Pulau Jeju, Korea Selatan

LIKE dan FOLLOW Vocket di Facebook serta Instagram


Masalah Gangguan Perkhidmatan Buat Pelanggan Celcom Dijangka Berlanjutan Sehingga 13 Disember

Sejak daripada 9 September, pengguna pascabayar dan prabayar Celcom melaporkan perkhidmatan data dan panggilan mereka sedikit terganggu. Hal ini sekaligus membuatkan pengguna Celcom meluahkan masalah yang dihadapi terhadap telco ini.

Difahamkan gangguan ini berlaku disebabkan aktiviti-aktiviti melibatkan penyelenggaraan. Pihak Celcom juga telah dilaporkan telah mengambil langkah bagi mengurangkan kesan gangguan kepada pelanggan.

Walau bagaimanapaun, masalah gangguan ini dijangka bakal berlanjutan sehingga 13 Disember. Dalam erti kata lain, pengguna Celcom bakal mengalami masalah yang sama untuk beberapa hari ini. Kawasan-kawasan yang bakal terlibat dengan masalah gangguan ini adalah Lembah Klang, Selangor, Sabah dan juga Johor.

Pada bulan Mei lalu, Celcom telah sah bergabung bersama Digi dalam menjadi penawar telekomunikasi terbesar di Malaysia. Ketahui lebih lanjut dengan klik pautan di bawah.

Celcom Dan Digi Sah Bergabung Menjadi Penawar Telekomunikasi Terbesar Malaysia

Celcom Secara Tidak Sengaja ‘Iklankan’ Telco U Mobile


15 Perkara Yang Anda Nak Tahu Tentang Graduan Menganggur Di Malaysia

Dulu kita masih berani menyatakan apabila habis belajar di universiti kelak, kerja sudah menanti kita. Tapi kini tidak lagi apabila diketahui ramai graduan menganggur selepas tamat pengajian di universiti dan kolej.

Berikut adalah realiti graduan menganggur masa kini. Data statistik ini diperolehi dari laman web pendidikan, EduAdvisor.my:

1. 6 dari 10 orang yang menganggur adalah graduan berusia di bawah umur 24 tahun

2. Setiap tahun 200,000 graduan dihasilkan. Daripada jumlah itu hanya 50,000 graduan bekerja selepas 6 bulan tamat belajar.

3. 31.4% graduan menganggur adalah pemegang sijil ijazah.

4. Graduan menganggur mengikut aliran: 43.4% sastera dan sains sosial, 24.5% teknikal, 20.2% sains, 8.1% ICT dan 3.9% pendidikan.

5. Majoriti graduan menganggur adalah bekas pelajar universiti awam. Ini pecahan mengikut jenis institusi pendidikan: 2% kolej komuniti, 13% politeknik, 34% universiti swasta dan 51% universiti awam.

6. Tapi berdasarkan kajiselidik Jobstreet, 64% majikan menyatakan mereka tidak ambil kisah soal tempat belajar graduan semasa ambil mereka bekerja.

7. Majikan juga menyatakan 68% graduan meminta angka gaji dan faedah yang tidak realistik.

8. 30% graduan menjangkakan gaji permulaan mereka ialah RM6,500 sebulan.

9. 59% graduan menganggur kerana mempunyai kelakuan atau karaektor yang lemah.

10. 64% graduan menganggur kurang mahir berbahasa Inggeris.

11. 60% graduan menganggur mempunyai kemahiran komunikasi yang lemah.

12. Majikan juga menyatakan graduan sekarang kekurangan dari segi adaptability, multitasking skills, kemahiran membuat keputusan dan kemahiran menyelesaikan masalah.

13. 5 industri yang banyak menyediakan peluang kerjaya ialah pembuatan dan logistik, perkhidmatan perbankan dan kewangan, pembinaan, ICT dan pemborongan dan peruncitan.

14. Ini bermakna 3 bidang kepakaran yang mempunyai permintaan tinggi ialah penjualan dan pemasaran, perakaunan dan kejuruteraan.

15. Tapi yang sedang menjadi trend masa kini adalah kerjaya berkaitan teknologi seperti kerja melibatkan cloud, mobile developers, pakar SEO/SEM, pereka UI/UX, dan pakar pemasaran digital/media sosial.

Honestly, graduan menganggur perlu bangkit menambah nilai diri dan tidak takut bekerja di luar bidang pengajian. Sebenarnya banyak kemahiran dan ilmu boleh masuk ke bidang-bidang lain. Kenali dan terokai peluang itu.

Pastikan diri menjadi yang terbaik dan boleh memberi manfaat kepada orang lain. Good luck!


Apa Masalah Netizen Penghidap Sindrom Tall Poppy

Sudah lama saya mendengar tentang Sindrom ‘Tall Poppy’ yang sering diperkatakan di Australia ketika saya tinggal di sana lebih kurang 15 tahun lalu. ‘Tall poppy’ adalah bahasa slanga di Australia yang merujuk kepada orang yang berjaya.

Hari ini kita menyaksikan bagaimana Sindrom Tall Poppy ini berlaku di negara kita sendiri apabila adik Natasha Qisty Mohd Ridzuan yang memperolehi keputusan cemerlang 9A+ dalam peperiksaan SPM 2016 dikecam dengan hebat oleh segelintir netizen kerana penampilannya.

Saya difahamkan adik Natasha menutup akaun media sosialnya kerana menjadi mangsa pembuli siber.

Ada dua isu di sini sebenarnya:
1. Sindrom Tall Poppy
2. Buli siber (Cyber bullying).

Sindrom Tall Poppy (STP) ini bukanlah isu orang Melayu sahaja. Sindrom ini juga dikenali sebagai ‘The politics of envy’.

Ia berkaitan dengan psikologi dan tingkah laku manusia yang tidak boleh melihat orang berdiri lebih tinggi daripadanya dan tidak senang melihat adanya ‘tall poppies’.

Orang yang berjaya akan diperlekehkan dan dibuli dengan kecaman-kecaman yang tidak berasas dan tiada kena mengena dengan kejayaan yang mereka capai.

Artikel ini mendedahkan bahawa ada pelajar di Australia dibuli secara fizikal dan verbal sehingga mengalami gangguan mental dan emosi yang berpanjangan.

Adalah juga menjadi lumrah apabila dua ‘tall poppies’ dibanding-bandingkan oleh pengidap sindrom untuk membuktikan kebenaran hujah mereka yang tidak tercapai dek akal itu.

Menurut kajian yang dibuat di Flinders University of South Australia dan diterbitkan oleh Australian Journal of Psychology pada tahun 1989, mereka yang mengalami STP ini terdiri daripada mereka yang tidak meletakkan prioriti yang tinggi pada aspek kejayaan tersebut.

Dalam konteks ini, mereka yang membuli adik Natasha tidak menjadikan akademik sebagai prioriti mereka sebelum ini.

Dalam kajian tersebut juga didapati STP ini banyak dihadapi oleh mereka yang mempunyai percaya diri (self esteem) yang rendah. Mereka merasa inferior. Percaya diri yang rendah boleh berlaku apabila kayu ukur yang digunakan untuk mengukur kelebihan seseorang adalah terlampau sempit.

Ia bermula apabila orang dewasa hanya memfokuskan pada kelemahan anak, dan menghukum kelemahan tanpa mempunyai inisiatif dan keinginan untuk melihat pada kelebihan seseorang anak itu. Individu ini akan membesar sebagai seorang yang akan meneruskan tradisi yang sama.

Mereka mencapai kepuasan dengan merendah-rendahkan orang lain supaya ‘tall poppy’ ini berdiri sama rendah dengan mereka. Kelakuan yang sebegini akan mengurangkan kekecewaan mereka dengan diri mereka sendiri. Mereka lebih merasa puas jika dapat menyebarkannya kepada orang lain – di alam siber yang public. Sedih bukan?

Mereka yang mempunyai percaya diri yang tinggi dan yakin dengan kelebihan yang dimiliki selalunya terhindar dari menghidap STP ini.

1. Latihlah diri kita sebagai orang dewasa untuk melihat kelebihan yang dimiliki oleh seseorang anak dan pelajar supaya mereka juga berupaya untuk melihat kelebihan dan kejayaan orang lain tanpa iri.

Allah itu Maha Adil, setiap anak mempunyai kelebihan masing-masing. Cari kelebihan tersebut, raikan kelebihan tersebut dan gunakan kelebihan tersebut bagi membantu mereka mengatasi apa saja kelemahan yang mungkin mereka miliki kerana manusia itu sifatnya tidak sempurna.

Jangan menggunakan kelemahan seorang anak untuk menidakkan kelebihan mereka.

2. Latihlah anak-anak untuk mengagumi dan meraikan kelebihan rakan-rakan dan percaya bahawa mereka juga mempunyai kelebihan yang tersendiri.

3. Bimbinglah juga anak-anak supaya menjadi seorang yang berhemah dan bertanggungjawab di alam siber.

Selepas ini setiap kali apabila kita menyaksikan buli siber berlaku terhadap mereka yang berjaya dalam bidangnya seperti adik Natasha Qisty, tahulah kita bahawa ini adalah SINDROM TALL POPPY.

Tahniah diucapkan kepada semua yang mendapat keputusan peperiksaan SPM 2016 baru-baru ini. Ini adalah satu permulaan. Semoga menjadi individu yang boleh berbakti kepada keluarga, masyarakat dan ummah dengan kelebihan masing-masing.

Noor Afidah Abu Bakar
Certified Positive Parenting Educator (Parent Practice UK)


Masalah Pertuturan Tidak Halang Lelaki OKU Ini Berniaga Dan ‘Stream’ Di Facebook Live

Walaupun menghidap penyakit Cerebral Palsy yang mengakibatkan dia mengalami masalah pertuturan namun itu tidak menghalang lelaki ini untuk menjalankan perniagaan di Facebook Live seperti orang lain.

Lelaki tersebut, Dale Alderic Teri yang dilahirkan dengan kelainan upaya tidak menjadikan perkara itu sebagai alasan untuk memasarkan produk jualannya di laman Facebooknya walaupun tidak boleh bertutur dengan sempurna seperti orang biasa.

Facebook Live ketika ini menjadi pilihan para peniaga untuk menjual produk mereka sambil berinteraksi dengan pelanggan yang menonton melalui kaedah streaming di platfrom media sosial itu.

Dengan kelainan yang dimilikinya itu, Dale mengambil inisiatif menggunakan fungsi chat di sesi live tersebut untuk berinteraksi bersama pelanggan yang berminat dengan produk yang dijualnya.

“Saya adalah seorang OKU yang cacat anggota dari golongan Cerebral Palsy,berusaha menjalani perniagaan online.

“Saya mohon maaf yang saya mempunyai masaalah pertuturan, seandainya rakan rakan sekalian tidak dapat memahami saya sila teks dengan saya dalam chat,” tulis Dale setiap kali bersiaran secara langsung.

Tambah mengejutkan, sesi live yang dikendalikannya di akaun Scarpe Negozio My itu mencatat purata ribuan penonton setiap kali ia berlangsung dengan video terbarunya yang dimuat naik empat hari lalu mencecah sehingga 16,000 tontonan.

Malah sejak pelaksanaan perintah kawalan pergerakan, bapanya dalam satu temu bual bersama portal Mstar memberitahu anaknya itu kini meluangkan masa sehingga lapan jam sehari untuk urusan perniagaannya berbanding hanya dua jam sehari sebelum ini.

“Bila ramai orang meluangkan masa secara online, jadi Dale pun kena meluangkan lebih banyak masa membuat FB live.

“Dari pagi ke tengah hari, petang hingga malam Dale bekerja. Dia ambil peluang yang ada sebaik mungkin,” jelas bapanya.

Situasi COVID-19 ini memainkan peranan yang penting untuk kebanyakan bisnes terutama perniagaan kecil dan sederhana. Baca kisah lelaki ini yang terpaksa menutup studio miliknya selepas hanya sempat beroperasi selama dua bulan kerana PKP di pautan di bawah.

‘Usaha 2 Tahun Operasi 2 Bulan, Bila PKP Sebulan Terus Tutup Kedai’

Kesan COVID-19, Juruterbang Tukar Kerjaya Jadi ‘Runner’ Untuk Teruskan Hidup

iflix Sedia Lepaskan Pekerja Untuk Kurangkan Kos Operasi Berikutan COVID-19


Ini Pesanan Ikhlas Dari Seorang Pensyarah Buat Ibu Bapa Yang Ada Anak Dara. Serius Kami Turut Risau!

Nota Editor : Catatan ini asalnya diterbitkan di fb wall saudara Yazid Zul, seorang pensyarah UIA yang banyak berkongsi kisah teladan dan pandangan di wall beliau. Kami kongsikan semula di sini dengan izin dari penulis. Harapan kami semoga catatan ini membuka mata dan minda anda akan masalah sosial yang sedang berlaku dalam masyarakat kita dikala ini.

Nama saya Dr Mohd Yazid Zul dari Universiti Islam Antarabangsa. Semoga makcik pakcik sihat walafiat harapnya. Kesihatan perlu dijaga. Semoga makcik pakcik sihat dan ceria selalu. Semoga redha Ilahi sentiasa mengiringi.

Mesej penting berkenaan anak pakcik makcik.

Rasullullah s.a.w pernah pesan. Sekiranya ada seorang lelaki yang kamu puas hati dengan agamanya meminang anak kamu, hendaklah kamu terima. Sekiranya tidak, dunia ini akan penuh dengan mafsadah dan kejahatan.

Saya menulis surat ni kepada makcik pakcik untuk meminta makcik pakcik membantu saya dalam kempen mengelak zina. Secara spesifiknya, kempen supaya anak makcik pakcik tidak berzina. Saya ni jaga asrama pelajar juga. Saya dapati antara punca utama kes maksiat dan zina ialah bila pelajar-pelajar jatuh cinta dan dah berhajat antara satu sama lain tapi dihalang oleh makcik pakcik dari berkawan.

Sekalipun pelajar-pelajar ni belajar agama, mereka ada nafsu juga. Pelajar lelaki kalau teman wanita mereka bagi greenlight nak bermaksiat, macam-macam akan berlaku. Waktu spot check asrama perempuan, ada kes DVD lucah ditemui. Lepas soal siasat, rupanya teman lelaki yang bagi. Setakat mana mereka dah bermaksiat, hanya Tuhan yang tahu.

Saya pernah jumpa pelajar-pelajar yang dah bercouple sampai tiga empat tahun. Kata mereka, semua benda dah buat. Kawin saja belum. Sebabnya bila minta nak kawin, parent tak bagi. Ibu bapa tumpang dosa bila anak berzina dalam keadaan macam ni.

Sebab makcik pakcik tak kasi anak kawin boleh saya faham.

‘Mereka ni budak lagi, belajar la dulu!’

‘Takyah kawin waktu belajar, fokus pada study.’

‘Kawin muda tak matang ni nanti cerai pulak.’

Inilah antara kebimbangan makcik pakcik.

Sebelum saya menjawab, biar saya cerita apa yang budak budak muda zaman sekarang ni selalu buat.

Biasanya mereka akan ber chatting dan bermanja dengan boyfriend guna smartphone. Lepas tu mereka biasa dating dating berdua sambil jalan pegang tangan. Waktu ber chatting tu, biasanya ada juga conversation yang agak lucah. Lepas tu, mereka juga biasa ber video call. Video call dengan boyfriend ni besar bahaya pasal anak gadis bila dah terlalu asyik bercinta, kadangkala menurut semua yang boyfriend minta. Maka boleh turun taraflah dari seorang muslimat kepada seorang gadis yang dah macam pelakon lucah pula.

Saya kenal sebahagian pelajar yang dah tahap wajib kawin. Gambar profile picture pun gambar dipeluk romen oleh boyfriend. Kita hidup pada zaman zina dipermudah, kawin dipersusah.

Bila dah biasa teransang begitu, kadang-kadang jadi zina terus. Bila dah biasa dating berdua, berpegangan tangan, chatting lucah dan sebagainya, nafsu payah nak kawal lagi. Zina. Bila minta kawin pula makcik pakcik halang. Besar dosa makcik pakcik buat begitu.

Usahlah bimbang dengan rezeki Allah. Pelajar laki dan perempuan tu lepas kawin boleh tinggal di asrama masing-masing. Kenduri buat kecik kecik, panggil 20 kawan dan famili cukuplah. Lepas kawin, hujung minggu tu pergilah ke hotel. Takpe, relationship dah halal.

Kalau bimbang anak pregnant dan tak dapat study, usahlah pakcik makcik terlalu bimbang. Zaman teknologi canggih ni, ada teknik supaya boleh elak pregnant. Marilah saya kongsi rahsia – kondom. Mungkin makcik pakcik boleh Google Internet kalau makcik pakcik nak tahu lebih.

Tentang duit, isteri kenalah setuju awal bahawa suami takyah tanggung waktu tengah belajar. Masing masing self sponsor dulu kejap waktu tengah study.

Pelajaran akan merosot? Makcik pakcik silap sebenarnya. Bila mereka ni dah puas begitu, mereka akan lebih semangat untuk belajar.

Perkahwinan itu menyempurnakan agama. Wassalam.

Like Facebook The Vocket di http://vckt.co/1Ly8hFJ


Kisah Pengasas SoftBank, Masayoshi Son Yang Menggegarkan Dunia Startup

Siapa yang berada di dalam dunia perniagaan mahupun startup, pasti sedar kewujudan Softbank. Akan tetapi sebahagian daripada kita tidak mengenali siapa pemilik Softbank dan bagaimana syarikat pembekal aplikasi ini mampu menjadi tech giant dan VC firm yang disegani pada hari ini.

Dilahirkan di Japan, Masayoshi Son mendapat pendidikan awal di Jepun dan beliau akui menerima beberapa ejekan berbaur rasis kerana keluarga beliau berketurunan Korea yang berhijrah ke Jepun.

Sewaktu ditemuramah dalam Rubbeinsten Show, Son berkongsi cerita mengenai diri beliau sewaktu menjadi pelajar. Beliau sangat kagum dengan ketika itu, dan berusaha nak jumpa hingga bercakap dengan pihak pengurusan.

Permintaan beliau waktu itu sangatlah ringkas, beliau nak bersua muka dengan Founder McD Jepun, Den Fujita selama 3 minit sahaja tanpa perlu bercakap sepatah pun. Dengan kata mudahnya, menatap wajah selama 3 minit. Akhirnya Masayoshi Son ditemukan dan dapat bercakap selama 15 minit.

Apa soalan yang ditanya oleh Masayoshi-Son ? “What is the future business?”. Lalu dijawab Den Fujita, “Not from past industry, look at future industry, computer industry.”

Sejak dari itulah, Masayoshi Son berkecimpung dalam teknologi dengan membuat mesin terjemahan bahasa. Produk pertama beliau dijual kepada SHARP dengan keuntungan $1.7 juta (RM7.07 juta).

Kemudian beliau jual lagi ciptaan beliau pada harga $1.5 juta (RM6.24 juta). Jika anda sudahpun mempunyai aset bernilai $32 juta, apa yang kita buat? Mungkin ada diantara anda sudah cukup berpuas hati serta memilih untuk hidup bersenang-lenang bukan?

Namun tidak bagi Masayoshi-Son, beliau menggunakan wang tersebut untuk memulakan Softbank, sebuah syarikat atau ‘bank’ untuk menghimpunkan software.

Pada tahun 2000, krisis tech bubble berlaku dan banyak syarikat teknologi mengalami impak yang besar sehingga ada yang gulung tikar. Bukan hanya Softbank, Amazon, Yahoo pun mengalami perkara yang sama.

Dalam surat yang ditulis Bezos, kepada pelabur mereka CEO Amazon ini menekankan fokus Amazon adalah jangka masa panjang. Dari segi tulisan Bezos ini menunjukkan, tech bubble bukanlah satu perkara yang mampu melumpuhkan daya saing mereka.

Dalam satu kisah yang lain, Masayoshi Son berjenaka tentang kekayaannya ketika itu sempat memintas Bill Gates selama 3 hari, kemudian market crash mengakibatkan beliau hilang $70billion dalam sehari.

Dengan kekangan dana, dan nilai saham yang teruk, Softbank menangani isu tech bubble dengan baik. Terdapat dua pilihan sahaja yang mampu Masayoshi Son lakukan iaitu mendapatkan spektrum license atau dapatkan syarikat telco sedia ada. Selepas cadangan pertama beliau ditolak, Softbank terus mengambil alih Vodafone Japan selari dengan visi Masayoshi Son iaitu telefon bimbit adalah masa depan.

Hari ini kekayaan peribadi beliau berjumlah $26.7Billion dan Softbank menubuhkan Vision Fund untuk melabur dalam startup teknologi yang bakal menguasai dunia.

Jika sekarang kita kagum dengan Alibaba dan Jack Ma, ketahuilah diceritakan oleh Masayoshi-Son, sewaktu Jack Ma memohon dana untuk AliBaba, Jack Ma juga pernah kelihatan seperti orang biasa yang tidak mempunyai sesuatu yang menarik. Yang menarik perhatian, Masayoshi Son adalah Jack Ma seorang yang cekal dan mempunyai visi dalam membangunkan syarikat.

Akhirnya Softbank memberikan dana kepada Alibaba dan pada hari ini Alibaba sudah pun diapungkan di NASDAQ. Dibawah merupakan senarai pendek startup yang diberikan dana oleh Softbank.

Sebagai usahawan ada beberapa pengajaran yang boleh kita belajar dari Masayoshi Son. Pertama, sentiasa merendah diri dan kerana setiap orang mempunyai pandangan masing masing.

Kedua, pandanglah pelaburan untuk jangka masa jangka panjang dan diwarwarkan dalam Bloomberg pada 3-4 hari lalu, Softbank menerima dana tambahan dari Middle East untuk Vision Fund. Mungkin selepas ini, kita akan lihat Softbank lebih rancak melabur dalam pasaran startup teknologi global.

Buat anda yang berminat untuk menonton temuramah bersama Masayoshi Son, anda boleh klik disini untuk menontonnya. Buat anda yang baru mengenali Masayoshi Son, mungkin beliau antara yang boleh anda jadikan idola di dalam bisnes digital.


‘Mashup’ Jessica Dan Taeyeon Ini Pasti Menyentuh Hati Peminat Girls’ Generation

Percaya atau tidak masih ramai SONE, peminat Girls’ Generation tak boleh ‘move on’ daripada peristiwa 30 September 2014 meskipun sudah lebih 3 tahun berlalu. Ia detik dimana kumpulan K-pop terkenal ini tidak lagi jadi OT9 apabila Jessica berpisah dengan Girls’ Generation.

Maka, kemungkinan tiada lagi peluang peminat ‘Taengsic’ melihat Taeyeon (ketua Girls’ Generation dan main vocalist) dan Jessica (main vocalist) menyanyi di atas pentas bersama. Tidak mungkin ada duet di antara mereka, sedangkan suara mereka berdua begitu harmoni apabila digabungkan. Saling menguatkan dan menyokong vokal antara satu sama lain.

10 tahun sudah berlalu sejak Girls’ Generation (turut dikenali sebagai So Nyuh Shi Dae atau SNSD) debut pada 5 Ogos 2007 dan selama itu juga para peminat telah mengikuti perkembangan kumpulan ini dari mereka rookie hingga dinobat sebagai “The Nation’s Singers” dan “The Nation’s Girl Group” – populariti SNSD turut main peranan penting dalam perkembangan Korean Wave.

Berbalik kepada mashup iaitu proses menggabungkan dua atau lebih lagu menjadi sebuah lagu baru dengan cara kombinasi vokal dan instrumental muzik lagu yang berlainan, mashup Jessica dan Taeyeon ini istimewa kerana ia tidak kedengaran canggung apabila digabungkan. Vokal dan muzik blend well together.

Berikut ialah 5 video mashup kombinasi terbaik lagu-lagu solo Jessica dan Taeyeon yang telah dibuat oleh peminat mereka:

1. Mashup lagu I oleh Taeyeon dan Fly oleh Jessica.

2. Mashup lagu Fly oleh Jessica dan Why oleh Taeyeon.

3. Mashup lagu Why dan I oleh Taeyeon dan Fly dan Wonderland oleh Jessica.

4. Mashup lagu 11:11 oleh Taeyeon dan Wonderland oleh Jessica.

5. Mashup lagu Heart Road (마음길) oleh Jessica dan If (만약에) oleh Taeyeon.

Mashup sebegini buat peminat Taengsic semakin merindui mereka dan mengingati persahabatan antara Jessica dan Taeyeon dalam SNSD.

Jessica yang baru melancarkan album mini ketiga, My Decade akan ke Pulau Pinang pada September 2017 ini untuk konsert KPOP Sensation 2017 bersama Kang Gary, bekas Running Man.


Duet Dua Lagu Popular Menyatu Dalam Satu Lagu Ini Begitu Harmoni Didengari

Dua buah lagu popular “Thinking Out Loud” nyanyian Ed Sheeran dan “I’m Not The Only One” oleh Sam Smith telah dinyanyikan semula oleh dua orang pemuda ini di dalam satu lagu. Mereka adalah Sam Tsui dan Casey Breves. Gabungan duet dua lagu popular ini di dalam satu lagu kedengaran begitu harmoni dan sedap didengari. Ini membuatkan video mereka telah ditonton seramai 15,669,974 orang sejak dimuatnaik pada 19 Januari 2015 yang lalu.

Psst… Tukar kelajuan video dari normal kepada 1.25. Lagu ini akan menjadi lebih menarik bagi sesetengah orang. Cubalah.


7 Tip Anak Anda Di Landasan Hidup Yang Betul, Sesuai Untuk Ibubapa Sibuk

Dari dulu lagi ibubapa sibuk dengan kerjaya, aktiviti luar dan bisnes sambilan demi keluarga. Namun demikian, ibubapa dulu tidak serisau ibubapa sekarang kerana zaman telah berubah di mana “kejahatan” juga boleh masuk ke dalam rumah dengan mudah. Apatah lagi dugaan di luar sana.

Situasi ini membuatkan tugas membesar dan mendidik anak juga berganda-ganda mencabar gara-gara anak mudah terdedah dengan segala macam informasi baik dan buruk melalui dunia tanpa sempadan aka internet. Dalam masa yang sama, ibubapa perlu mengatasi cabaran tekanan ekonomi.

Lalu ibubapa menjadi amat sibuk, dan paling ibubapa tidak mahu adalah anak-anak tersasar dari landasan yang betul atau terlepas pandang terhadap perkembangan mereka atau anak menjadi mangsa “kejahatan” orang lain. Bayangkan nak hantar anak ke kem motivasi juga boleh merisaukan ibubapa masa kini.

7 tip di bawah ini mungkin boleh diamalkan bagi memastikan anak berada di landasan yang betul biarpun sesibuk mana anda (ibubapa) dengan urusan yang lain.

1. Perbaiki hubungan dengan pasangan terlebih dahulu.

Ini perkara asas. Sebab? Anak akan mengikut contoh yang mereka lihat daripada tingkahlaku ibu bapa. Jikalau ada apa-apa masalah dengan pasangan, selesaikan dahulu bersama atau sekurang-kurangnya secara tertutup (bukan di hadapan anak).

Apabila ibubapa mempunyai hubungan yang erat dan mesra di depan anak, lebih mudah untuk anda menasihati dan membimbing anak secara sepakat. Anak juga lebih mudah mendengar dan patuh arahan.

Kuasa yang dimaksudkan adalah anda perlu bersikap tegas dalam perkara yang berhubung dengan pendidikan, pergaulan dan kekeluargaan. Namun demikian, elak bersikap garang tak tentu pasal kerana sikap sebegitu boleh menyebabkan anak berkecil hati atau berdendam.

Anda juga tidak perlu buang masa dengan membebel perkara yang kurang perlu atau mengulang-ulang perkara yang sudah diketahui anak. Straight to the point sahaja.

Anda boleh ajak anak bersembang santai. Ambil masa untuk bertanya tentang aktiviti anak atau berkongsi cerita atau mewujudkan suasana untuk anak bercerita agar anak dapat meluahkan perasaannya dengan selesa bersama anda.

Untuk anak yang tinggal di asrama, boleh gunakan platform media sosial untuk berkomunikasi. WhatsApp, Facebook atau Instagram boleh dimanfaatkan oleh ibubapa untuk pantau aktiviti anak dengan lebih mudah dan pantas.

Sebarang teguran boleh dilakukan terus kepada anak dengan menghantar private message atau panggilan. Elak tulis komen atau status yang boleh memalukan anak. Perasaan respek sesama anda dan anak boleh menguatkan lagi kepercayaan anak terhadap anda.

Ada orang kata aktiviti percutian ini hanya boleh dilakukan oleh orang berduit sahaja walaupun tahu aktiviti ini boleh dijadikan salah satu cara merapatkan hubungan antara ahli keluarga.

Jika tidak ada duit, atau tidak dapat cuti kerana sibuk, luangkan masa untuk berpiknik atau pergi ke tempat menarik yang berdekatan dengan rumah untuk satu masa yang singkat.

Hubungan yang rapat tercipta ketika masa diluangkan bersama-sama itu dapat memudahkan anda menegur atau menasihati anak.

Anak berusia remaja akan mengalami satu krisis di mana mereka akan lebih bersifat memberontak dan mahu kebebasan. Jika ini berlaku, anda cuba beri ruang kepada anak tetapi tetapkan sempadan. Anak akan belajar menghormati kepercayaan yang diberi.

Anda juga boleh jelaskan apa yang boleh dilakukan dan apa yang tidak boleh sambil menerangkan kesannya ke atas hidup anak kelak. Terutamanya dalam bab pergaulan dengan rakan sebaya.

Berkawan itu boleh tetapi perlu dengan batasan tertentu. Mahu dikawal ketat, khuatir mereka tersasar secara diam-diam. Lepaskan dan berikan sedikit kebebasan tapi di bawah pengawasan.

Ibu bapa boleh berpesan-pesan dengan saudara-mara, jiran atau orang yang dipercayai untuk membantu. Pendek kata, anda seperti bermain dengan layang-layang ketika anak di fasa remaja.

Jika ditarik terlalu kuat, tali layang-layang akan putus. Jika anda lepaskan tali terlalu cepat atau lama, kemungkinan layang-layang akan jatuh ke tanah.

6. Berkenalan dengan rakan anak dan keluarga mereka.

Bagus jika anda saling kenal rakan-rakan anak supaya lebih mudah memantau aktiviti mereka. Lebih bagus lagi jika anda dapat kenal ibu bapa rakan anak juga.

Melalui perhubungan baik ini, anda dapat bekerjasama untuk saling memerhati dan menegur kesalahan atau sebarang perlakuan yang kurang baik pada anak-anak di waktu kita sedikit sibuk.

Pucuk pangkal asas kehidupan ialah agama. Sejak dari kecil anda boleh didik anak dekat dengan agama melalui perbuatan dan perlakuan anda sebagai ibu bapa mereka.

Pendidikan agama tentang akhlak dan adab secara tidak langsung di rumah atau ketika bersama anak-anak biarpun dalam tempoh yang singkat dapat memberi kesan yang positif juga.

Jadikan agama itu sebahagian daripada hidup, bukan diasing-asingkan daripada kehidupan seharian. Terapkan rasa bangga dalam diri anak terhadap agama yang dijunjung. Perasaan izzah itu membuatkan anak mahu menjaga diri agar tidak memburukkan agama.

Anda boleh menunjukkan atau berkongsi video kuliah yang menarik boleh juga dilakukan. Lebih baik amalkan solat berjemaah dan adakan kultum (kuliah tujuh minit) dengan perkongsian berkaitan ayat al-quran, hadis, kisah nabi dan sahabat nabi dan juga isu semasa.

Baiklah apa yang dikongsikan di atas adalah antara tip yang boleh anda gunapakai untuk menambah baik hubungan anda dengan anak yang sekaligus akan memandu anak di landasan yang benar. Mungkin ada tip yang tak sesuai untuk anda, maka anda boleh ubah atau bentuk tip lain.

Jika anda ada pengalaman atau tips yang mahu dikongsi, boleh tulis di ruang komen atau hantar tips dan kisah inspirasi anda ke editorial{at}thevocket.com


Masih Belum ‘Move On’, Trump Guna Teori Konspirasi Pula Untuk Ubah Keputusan Pilihan Raya

Trump nampaknya masih belum menyerah kalah dan masih cuba untuk membatalkan keputusan pilihan raya. Cuma kali ini, senjata yang dia gunakan adalah teori konspirasi yang tersebar meluas di laman media sosial.

Ahad lalu, The Washington Post mengeluarkan satu rakaman panggilan telefon di antara Presiden Donald Trump dan Setiausaha Georgia, Brad Raffensperger. Dalam panggilan selama lebih satu jam itu, Trump mengeluarkan teori konspirasi mengenai pilihan raya di Georgia.

Ia dilihat sebagai salah satu usaha Trump untuk menyakinkan Raffensperger untuk membatalkan keputusan pilihan raya dan memberikan kemenangan kepada Trump.

Respectfully, President Trump: What you're saying is not true. The truth will come out https://t.co/ViYjTSeRcC

— GA Secretary of State Brad Raffensperger (@GaSecofState) January 3, 2021

Bagi anda yang tidak tahu, Trump tewas di Georgia dengan lawannya Presiden Joe Biden dengan 12,670 undi. Sejak itu, Trump dilihat menyokong beberapa teori konspirasi mengenai penipuan dan Dominion Voting Systems, yang membekalkan mesin undi di Georgia.

Syarikat yang berpusat di Denver itu, bertanggungjawab membekalkan barang-barang dan perisian untuk mengundi di setiap negeri dan daerah di AS. Disebabkan itu, mereka telah menjadi mangsa teori konspirasi yang direka oleh Trump dan penyokongnya.

Lebih teruk lagi, pekerja Dominian dilaporkan terpaksa bersembunyi kerana menerima ancaman daripada penyokong Trump.

Keputusan pilihanraya di Georgia sebenarnya telah dikira dan diaudit berkali-kali. Hasilnya, tiada satu bentuk penyelewengan pun yang ditemukan, lapor Raffensperger dan peguamnya, Ryan Jerman.

Awal hari ini, Trump menulis satu ciapan mengenai panggilan telefonnya dengan Raffensperger, di mana dia mendakwa setiausaha negari Georgia tidak dapat menjawab pertanyaannya mengenai pengundi yang mati, mesin mengundi yang musnah, dan teori konspirasi yang dikeluarkan.

Ciapan itu kemudiannya dibalas oleh Raffensperger, “Apa yang kamu katakan itu tidak benar. Kebenaran akan muncul.”

Beberapa jam kemudian, Washington Post mengeluarkan petikan audio dari panggilan tersebut. Di dalam panggilan tersebut, Trump menyatakan bahawa pengundi di Georgia dan rakyat AS marah dengan keputusan pilihan raya.

This is so goddamn funny pic.twitter.com/M5LeSWiNiU

— Big Supernaturals (@UweBollocks) January 3, 2021

Dia turut kedengaran merayu kepada Raffensperger untuk membatalkan keputusan pilihan raya.

“Tidak mungkin saya tewas di Georgia,” Trump mengaku dalam panggilan itu sebelum menyatakan bahawa dia percaya bahawa dia benar-benar menang dengan “ratusan ribu undi.”

Setiap dakwaan bahawa wujud penipuan oleh Trump telah berulang kali dinafikan oleh pemeriksa fakta dan pegawai negeri. “Data yang anda miliki salah,” jelas Raffensperger kepada Trump semasa panggilan itu berlangsung.

Terdahulu, lihat bagaiman Joe Biden gunakan Facebook Ads untuk tewaskan Donald Trump. Klik pautan di bawah untuk membaca.

Strategi Pemasaran, Bagaimana Joe Biden Gunakan ‘Facebook Ads’ Untuk Tewaskan Donald Trump?

Gagal ‘Move On’ Dengan Kekalahan, Donald Trump Dakwa Dirinya Peroleh Undian Majoriti


Masih Bengang Dan Marah, Penonton Indonesia Mahu Fizi Upin & Ipin Minta Maaf

Selepas episod Syahdu Raya Upin Ipin musim 14 ditayangkan di Indonesia, nama Fizi tiba-tiba naik selepas beliau dilihat menyinggung perasaan pasangan kembar tersebut dengan memberitahu tiada syurga buat mereka yang tidak mempunyai ibu.

Peminat dari Indonesia rata-rata ambil serius perkara berkenaan dan menuntut watak itu membuat permohonan maaf. Bercakap kepada Harian Metro, Pengarah Kandungan Kreatif Les Copaque, Nur Naquyah Burhanuddin berkata, itu antara permintaan peminat dari negara seberang yang diterima oleh mereka sejak episod berkenaan ditayangkan.

“Episod berjudul Syahdunya Syawal itu sebenarnya ditayangkan pada hari pertama Aidilfitri di saluran MNCTV. Tiba-tiba tular pula, apabila penonton marahkan Fizi sampai terbawa ke laman sosial.

Abah, Mak…Selamat Hari Raya~Tunggu kitaorang di syurga ye~.#UpinIpin #HariRaya #selamathariraya #anakyatimpiatu pic.twitter.com/zlIjjSZGtk

— Les' Copaque (@lescopaque) May 27, 2020

“Ini membuktikan dengan jelas mereka (penonton Indonesia) sangat ambil berat dan sayangkan Upin Ipin. Disebabkan itu, ramai yang teremosi apabila Fizi berkata syurga tiada buat anak yatim seperti mereka.

“Apapun, tidaklah serangan penonton itu terpalit juga pada penerbit disebabkan mereka pun faham, ia sekadar watak dalam lakonan. Cuma, penonton nak sangat Fizi buat permohonan maaf terbuka dan ada atau tidak babak itu? Nantikan,” katanya kepada Harian Metro.

Menurut Naquyah, tiada niat untuk pihak mereka mencetus kontroversi berkenaan persoalan syurga buat anak yatim tetapi ia sengaja diwujudkan oleh produksi Les Copaque supaya memberi ruang kepada penonton untuk mengupas isu tersebut.

Ada netizen yang ‘rajin’ dengan memuat naik kompilasi ‘salah laku’ Fizi di media sosial dan YouTube supaya Fizi berubah sikap dan insaf selepas ini. Buat yang memandang dari sudut positif mereka berkata semasa kita kecil, kita tidak terlepas untuk mempunyai rakan seperti Fizi yang suka terlepas cakap.

Apa pun, ia adalah satu perkara yang baik kerana rakyat Indonesia turut sayang dengan Upin Ipin walaupun mereka pernah menghasilkan Upin & Ipin versi copy ori sebelum ini. Baca tentangnya lagi pada pautan di bawah.

Animasi Dari Indonesia Tiru Upin Dan Ipin?

Gara-Gara Tersalah Cakap, Fizi Dari Upin & Ipin ‘Diserang’ Netizen Indonesia Dan Malaysia

Les’ Copaque Kongsi Imej Rasmi Upin & Ipin Dengan Rambut


Masih Berkumpul Walaupun Dilarang, Netizen Kongsi Sikap Tidak Bertanggungjawab Rakyat Malaysia

Sepanjang tempoh arahan kawalan pergerakan yang bermula hari ini sehingga 31 Mac, orang ramai dinasihatkan untuk tidak berkumpul secara berkumpulan di sesuatu tempat seperti restoran dan kedai-kedai makan bagi mengelakkan risiko dijangkiti wabak COVID-19.

Bagaimanapun, seperti tidak endah dan tidak peka dengan larangan yang telah dikeluarkan, masih terdapat sebahagian daripada orang kita yang berkumpul di premis-premis ini seperti yang dikongsikan netizen di laman-laman media sosial hari ini.

Menerusi satu perkongsian yang dibuat oleh Jefri Chua, beliau memaklumkan masih terdapat sekelompok pengguna yang berada di kedai makan seperti biasa di Kuala Terengganu.

“Kedai makan di Pasar Payang pun sama saja […].

“Apa guna arahan kerajaan kalau masih ada segelintir pemilik yg degil.[…]

“Diharap semua rakyat Malaysia berkerjasama demi masa depan kita,” kongsi beliau di Facebook.

Selain di Terengganu, ada juga pengguna yang melaporkan penjaja di sekitar Kuala Lumpur dan Pulau Pinang yang masih menjalankan perniagaan seperti biasa dan dikerumuni pengunjung seperti biasa.

Meanwhile in Kedah..#MovementControlOrder pic.twitter.com/wkO2882m9h

— Khairul Azri (@mkhairulazri) March 18, 2020

Rakaman video yang dikongsikan pengguna @mkhairulazri itu menunjukkan pihak berkuasa tempatan mengeluarkan arahan menggunakan pembesar suara agar gerai-gerai tersebut ditutup dengan segera.

Video itu bagaimanapun dipercayai dirakam di Teluk Bunut, Banting seperti dikongsikan salah seorang pengguna Twitter di ruangan reply kiriman tersebut.

Ini kat Teluk Bunut, Banting bukan Cheras. Pasar pagi ni memang selalu Chinese je pergi .

Walaupun larangan kawalan pergerakan membolehkan kedai-kedai makan ini dibuka, namun ianya tidak digalakkan untuk mereka terus menikmati hidangan mereka di kedai-kedai makan ini.

Malah beberapa restoran juga telah mengambil pendekatan untuk hanya menyediakan perkhidmatan take away dan tidak menyediakan tempat duduk untuk pengguna mereka makan di premis.

Antara yang telah mengambil pendekatan berjaga-jaga demi memastikan keselamatan ini adalah beberapa restoran makanan segera seperti KFC dan Burger King.

Melalui satu perkongsian yang dibuat oleh netizen di Twitter pada semalam, KFC dikatakan telah membuat garisan serta menunjukkan demonstrasi kepada pelanggan mereka untuk beratur ketika membuat pesanan di premis mereka.

Mulai hari esk,semua cust KFC akn beratur mcmni untuk take order. Jarak 1m kaunter n setiap q antara cust.Harap maklum, hanya TAKE AWAY shj yg dibenarkan. NO DINE IN. Harap semua dpt memberi kerjasama.Kami sayang anda & prihatin tntg isu yg melanda skrg. #Covid19 #kfcmalaysia pic.twitter.com/BQEfXhlPUD

Langkah itu juga dilakukan oleh restoran Burger King yang turut menyediakan garisan bagi memastikan jarak selamat antara pengguna mereka ketika membuat pesanan.

Bukan sahaja restoran-restoran makanan segera yang mengambil pendekatan untuk mengelakkan pelanggan mereka daripada berkumpul di premis, restoran mamak juga menurut netizen turut mengikut arahan yang dikeluarkan kerajaan.

Melalui perkongsian yang dibuat netizen, restoran-restoran ini dilihat sudah bersiap sedia untuk mematuhi arahan yang telah dikeluarkan pihak kerajaan dengan ada antara mereka yang sudah pun menyiapkan banner bagi memaklumkan situasi semasa operasi mereka kepada pengguna sempena tempoh perintah kawalan pergerakan ini.

Sempat lepak mamak sebab lapar nakmampos, pastu terus diorang keluarkan banner ni.. talk about efficiency, mamak is always the best 👍🏻 pic.twitter.com/bIg87TOuXR

mamak area rumah aku siap berikat kerusi meja https://t.co/COcMt1JLEo pic.twitter.com/3EqqNVJWeq

Sudah pasti jika semua pihak mengambil berat dan peka dengan arahan yang telah dikeluarkan kerajaan, penularan wabak COVID-19 ini sudah pasti dapat dibendung.

Apa yang penting buat masa sekarang adalah kita sebagai rakyat yang bertanggungjawab untuk mengikuti segala saranan dan nasihat yang telah dikeluarkan oleh pihak berkuasa.

Baca perkongsian kami sebelum ini mengenai perintah kawalan pergerakan yang akan berkuat kuasa bermula hari ini sehingga 31 Mac. Klik pautan di bawah untuk membaca.

Jangan Balik Kampung Dan Hentikan ‘Panic Buying’

Dr Dzulkefly Jelaskan Perintah Kawalan Pergerakan Bukan Perintah Berkurung

Rakyat Malaysia Boleh Dipenjara Jika Langgar Perintah Kuarantin


Masih Buka Selepas Jam 8 Malam, McDonald’s Di Gombak Diserbu Polis Dan Diarah Tutup

Umum tahu sejak Perintah Kawalan Pergerakan (PKP) dilangsungkan, restoran dan premis makanan hanya dibenarkan untuk beroperasi sehingga jam 8 malam sahaja.

Dalam pada itu, meskipun PKP sudah dijalankan lebih setahun, masih terdapat lagi restoran yang ingkar arahan dengan membukanya melebihi waktu yang ditetapkan dalam SOP. Lebih menarik perhatian ramai, restoran tersebut merupakan sebuah restoran francais terkemuka di Malaysia iaitu McDonald’s.

Mcd OtK Gombak sampai polis datang suruh tutup kedai la pasal ramai rider kena sidai sampai pukul 8..ada dari 6.30 order tak siap lagi..apahal mcd ni? pic.twitter.com/8mAA0U6SWV

Berdasarkan perkongsian seorang pengguna di Twitter, difahamkan isu ini berlaku disebabkan penerimaan jumlah tempahan yang tinggi daripada platform GrabFood dan Foodpanda. Malah, terdapat rider yang terpaksa menanti makanan yang ditempah pada jam 6.30 petang sehingga jam 8 malam.

Menerusi isu yang berlaku, para netizen turut meluahkan simpati terhadap para rider yang terpaksa menunggu lama sementara menantikan makanan yang ditempah pelanggan siap dibungkus. Tidak kurang juga yang mencadangkan agar pihak McDonald’s menutup sistem tempahan daripada para rider dengan lebih awal bagi memberi peluang buat para pekerja menyiapkan makanan.

McDonald’s yang terletak di Medan Idaman, Gombak ini walau bagaimanapun diarahkan tutup oleh pihak polis selepas didapati masih beroperasi selepas jam 8 malam.

Ikuti juga kisah pengembara ini yang melawat McDonald’s paling mahal dan menyedihkan di dunia.

Pengembara Ini Lawat McDonald’s Paling Mahal Dan Menyedihkan Di Dunia

Cemerlang Elak Provokasi Pemandu Wanita Di Sabah, Sikap Profesional Polis Trafik Ini Dipuji Netizen


Masih Degil Lumba Haram, Polis Indonesia Nekad Lepaskan Tembakan Ke Arah ‘Mat Rempit’

Isu mat rempit bukan hanya berlaku di negara kita tetapi merupakan masalah sosial di negara-negara jiran Malaysia. Aktiviti tidak bermoral ini bukan saja mengundang bahaya kepada diri mereka sendiri, bahkan boleh membahayakan pengguna jalan raya yang lain.

Terbaharu, tular satu rakaman video menunjukkan sekumpulan remaja di Jakarta, Indonesia sedang asyik berlumba motosikal antara satu sama lain. Kegiatan mereka telah mengundang kehadiran anggota polis dan melepaskan tembakan bagi menyuraikan perlumbaan haram itu.

A post shared by smartgram (@smart.gram)

Di dalam video tersebut jelas kelihatan seorang anggota polis memegang senjata sambil menunggu remaja yang berlumba motosikal melalui hadapannya sebelum dia melepaskan beberapa das tembakan pada bahagian motosikal.

Menurut Ketua Polis Jakarta Timur, Kombes Pol Erwin Kurniawan mengesahkan kepada portal Otomotif Kompas bahawa rakaman video yang tular itu berlaku pada hari Sabtu minggu lalu.

Ramai netizen Indonesia risau melihat rakaman video terbabit, tetapi pihak polis menyatakan senjata yang digunakan tidak menggunakan peluru ‘hidup’, mereka cuma menggunakan peluru kosong yang tidak membahayakan.

“Kami gunakan untuk menyuraikan perlumbaan haram itu,” terang Erwin dalam satu keterangan dibuat pada hari semalam.

Apa pendapat anda mengenai perkara ini? Adakah wajar pihak polis menggunakan senjata bagi menyuraikan perlumbaan haram? Kongsikan pendapat anda melalui ruangan komen di bawah.

Seorang pengamal ilmu seni bela diri tewas di tangan YouTuber setelah bersetuju untuk bertarung satu lawan satu.

Dakwa ‘Perisai Halimunan’ Kebal, Guru Ini Tewas Dengan Tumbukan YouTuber Indonesia

Serendah 1 Meter Sahaja, Terowong Ini Tetap Jadi Laluan Utama Di Indonesia Sehingga Kini


Masih Gagal Cari Pembeli, Aliff Syukri Tertekan Rumah Berharga RM6 Juta Tidak Terjual

Sudah setahun iklankan penjualan rumah di Pavillion, Kuala Lumpur, Datuk Aliff Syukri masih gagal mencari pembeli. Malah, beliau turut mencari penyewa untuk rumah itu susulan kegagalan beliau menjual premis berharga RM6 juta terbabit.

Menerusi perkongsian terbaharu, Aliff berasa tertekan kerana rumahnya itu belum terjual walaupun dijual pada harga RM6 juta iaitu lebih rendah daripada harga pasaran.

Tambah Aliff,  mungkin faktor utama rumah tersebut sukar untuk terjual berpunca daripada pandemik melanda negara, apatah lagi semua pusat beli belah masih lagi ditutup.

Perkongsian Aliff itu mendapat perhatian netizen dan rata-rata netizen bersetuju bahawa jualan rumah tidak mendapat sambutan disebabkan pandemik yang melanda.

Malah, para netizen turut mengatakan RM6 juta itu bukanlah jumlah yang kecil dan ramai tidak mampu memiliki rumah dengan harga sedemikian.  Bukan itu sahaja, rata-rata netizen berkata bahawa sekarang bukanlah keperluan untuk membeli rumah kerana perlu berjimat.

Bagi anda yang terlepas berita Aliff Syukri mahu sewakan rumahnya sebelum ini, klik sahaja pautan di bawah ini.

Gagal Cari Pembeli, Aliff Syukri Mahu Sewakan Rumah Berharga RM6 Juta

Terima Soalan ‘Kurang Ajar’, Aliff Syukri Mengamuk Dan Marah AC Mizal Dalam Set Penggambaran?

KFC Malaysia Tawar Kembali Promosi RM20 Untuk 2 Snack Plate Kombo Mulai 16 Ogos Ini


Masih Guna Windows 2000, Pekerja Ini Luah Kekecewaan Dengan Kelembapan Komputer Hospital Kerajaan

Untuk memiliki perkhidmatan yang baik di dalam sektor kesihatan, fasiliti tersedia perlulah dinaik taraf seiring dengan peredaran teknologi semasa. Sudahpun tiba tahun 2023, masih kedengaran keluhan pekerja yang tidak berpuas hati dengan fasiliti tersedia.

Menerusi satu ciapan yang dibuat oleh akaun @FluoroPetrol, beliau selaku salah seorang pekerja di Hospital Sultan Ismail meluahkan kekecewaannya kerana tidak boleh melakukan kerja dengan lebih awal kerana komputer yang bermasalah.

Can you guys tell me what's the point bangun awal pergi kerja awal kalau komputer lag camni sejak pukul 8am pic.twitter.com/oQSbIR94zb

— maya arielle 💊 (@FluoroPetrol) February 19, 2023

Komputer itu dikatakan kekal lag sejak pukul lapan pagi dan hanya beransur pulih selepas beberapa jam kemudian. Perkara ini sememangnya mengganggu tugasan seharian yang mana masih tiada tindakan penyelesaian yang dilakukan oleh pihak IT walaupun sudah diadukan berulang-kali.

Masalah lain yang turut diutarakan adalah prestasi komputer yang terlalu lemah kerana tidak dapat menampung Google Chrome apabila membuka beberapa laman web secara serentak. Hal ini berlaku kerana penggunaan memori 2GB RAM sahaja yang mana tidak sesuai untuk tugasan intensif.

Ooooh we haven't even talked about RAM dia berapa, performance apa bagai ye. Ni aku bukak 6 tabs kat Google Chrome. Asal bukak lebih 5 tabs je jadi unresponsive. Yelah kalau dah RAM pun 2gb je what do you expect kan. pic.twitter.com/WhPfEZwCbG

— maya arielle 💊 (@FluoroPetrol) February 20, 2023

Berdasarkan perkongsian tersebut, kita dapat lihat komputer tersebut masih menggunakan sistem operasi Windows 2000 yang mana dikira sudah terlalu lama dan sudah jauh ketinggalan untuk tahun 2023. Dengan menggunakan perkakasan dan sistem operasi yang lama, ia menyumbang kepada prestasi perkhidmatan yang lemah.

Pendedahan ini sekaligus menarik perhatian pengguna yang mana rata-ratanya sangat terkejut dengan fasiliti yang ditawarkan di hospital berkenaan. Bukan sahaja dilihat sudah dimamah usia, malah tidak relevan untuk kegunaan yang intensif termasuklah penggunaan perisian yang lebih canggih menerusinya.


Masih Jadi Rebutan Ramai, Kad TNG NFC Dibida Mencecah RM80 Menerusi Group Streetwear Malaysia

Kad TNG NFC sehingga ke hari ini masih menjadi ‘barang panas’ kerana fungsinya yang berguna. Malah, ada individu yang sanggup membeli kad tersebut pada harga tidak masuk akal.

Malah, kini kad TNG NFC ini dikesan menjadi barangan jualan menerusi kumpulan Streetwear Auctions MY di Facebook. Seorang individu telah membuka bidaan dengan kenaikan minimum sebanyak RM10 untuk sekeping kad TNG NFC.

Mereka yang sangat mahukan kad ini pula boleh ‘lock’ pada harga RM108. Pada ketika ini, kad ini sudah dibida setinggi RM80 dan bidaan masih berjalan sehingga hari ini.

Penjual juga mendakwa kad tersebut pernah terjual ratusan keping sebelum ini sekaligus yakin penyenaraian itu bakal menarik minat banyak individu di luar sana. Tidak dinafikan, permintaan kad ini sangatlah tinggi sementara stok pula sangat terhad.

Anda bagaimanapun dinasihatkan untuk mendapatkan kad tersebut daripada saluran rasmi kerana harga jauh lebih murah. Dalam pada itu, pihak TNG juga sedang berusaha keras untuk menyelesaikan isu kad TNG NFC agar semua orang boleh mendapatkannya


Masih Jalani Kuarantin, Ebit Lew Pakai PPE Jumpa Bapa Terlantar Hidap Kanser Tahap Akhir

Baru sahaja pulang dari Gaza minggu lalu, pendakwah terkenal Ustaz Ebit Lew kembali ke Tanah Air selepas selesai misi kemanusiaan di Gaza. Ketika ini, beliau masih lagi menjalani kuarantin mengikut prosedur operasi standard (SOP) yang telah ditetapkan.

Menerusi satu perkongsian di Facebook, Ustaz Ebit Lew diberi peluang untuk berjumpa dengan bapanya yang menghidap kanser perut tahap akhir walaupun sekejap dengan syarat lengkap berpakaian PPE dan ujian COVID-19 menunjukkan negatif.

Menurutnya, sel kanser sudah merebak ke seluruh badan serta memohon agar orang ramai mendoakan buat bapanya. Beliau meminta maaf kerana tidak dapat menjaga bapanya yang terlantar sakit kerana perlu menjalani kuarantin dan turut berterima kasih kepada adik-beradiknya yang lain.

Malah, Ustaz Ebit Lew berdoa jika ada sedikit pahala di atas kebaikan dilakukannya hadiahkanlah kepada bapanya agar dikurangkan kesakitan. Sebelum ini, bapanya turut sempat memberikan pesanan kepadanya ketika masih sedar supaya meneruskan kerja dengan melakukan misi bantuan kemanusiaan. Sama-sama kita doakan bapa Ustaz Ebit Lew dikurangkan kesakitan.

Sementara itu, kami kongsikan beberapa artikel berkaitan Ebit Lew pada pautan di bawah ini.

Ebit Lew Umum Berjaya Jejak Kaki Ke Gaza Diiringi Kereta Berperisai Tentera Mesir

Didakwa ‘Hilang’ Ketika Misi Bantuan, Wisma Putra Sedang Kesan Ebit Liew

Pernah Bekerja Sebagai Penulis Dan Miliki Kereta Kancil, Ebit Lew Kongsi Kisah ‘Aunty Foodpanda’


‘Masih Jauh Dari Berpenghujung’- Dr Noor Hisham Kenang Setahun Melawan COVID-19

Selepas setahun berhadapan dengan COVID-19, inidividu utama yang mengetuai usaha membanteras penularan wabak berasal dari Wuhan- Dr Noor Hisham Abdullah hari ini mengenang kembali usaha yang telah dilakukan sejak 12 bulan yang lalu.

Menerusi satu perkongsian yang dibuat di media sosial pagi ini, beliau yang juga ketua pengarah kesihatan memberitahu sangat sedih dengan keadaan semasa perkembangan wabak berkenaan di negara ini yang kelihatannya seperti masih jauh dari penghujungnya.

“Ianya sangat menyedihkan saya selepas setahun melawan COVID-19 di negara kita, penghujungnya masih jauh dan seperti tidak kelihatan (the end is nowhere near to be seen).

“Walaupun berdepan dengan keletihan mental dan fizikal, kita mesti terus mara ke hadapan. Sesiapa pun anda, kita mesti memikul tanggungjawab ini untuk menyelamatkan negara kita,” luahnya di Facebook sebentar tadi.

Beliau dalam hantaran berkenaan turut berkongsikan beberapa gambar frontliner serta pesakit COVID-19 dalam negara sebelum ini.

Bukan sahaja mengingatkan orang ramai agar bersama-sama memikul tanggungjawab dalam memerangi COVID-19, namun beliau dalam coretan turut memberitahu agar sentiasa mematuhi SOP yang telah ditetapkan.

“Patuhi SOP, pakai pelitup muka dengan betul, basuh tangan dan jaga penjarakan fizikal. Kekal di rumah jika tiada urusan penting di luar.

“Bersama-sama kita mampu putuskan rantaian jangkitan COVID-19. Kita mesti bersatu dan bersama-sama kita akan terus melawan. InsyaAllah,” pesan beliau.

Baca juga perkembangan semasa COVID-19 yang pernah kami kongsikan sebelum ini melalui pautan di bawah.

10 Buah Sekolah Di Terengganu Ditutup Selepas 21 Guru Positif COVID-19

Kerajaan Malaysia Bakal Laksanakan Penutupan Ekonomi Sekiranya Kes COVID-19 Tidak Menurun?

Warga Asing Tidak Pakai Pelitup Muka Di Bali, Dihukum ‘Push-Up’ Atau Bayar Denda RM30.00


7 Tip Ini Akan Buat Anak Rasa Disayangi Dan Dihargai Anda

Mengasuh anak tidaklah mudah kerana apa yang menurut anda baik belum tentu baik di mata anak-anak anda. Apalagi anak-anak yang mulai mengerti dengan persekitarannya.

Terkadang sikap orang tua yang selalu merasa benar dalam mengasuh anak membuat anak merasa tidak dihargai dan menjadi memberontak. Oleh itu, janganlah terlalu keras dalam mengasuh anak-anak Anda.

Buat anak dapat rasa disayangi dan dihargai, dengan begitu mereka akan lebih mendengar dan menghargai anda. Bagaimana caranya? Ini tip daripada saya untuk anda.

Ajarkanlah anak menatap mata apabila berbicara. Setiap kali anak berbicara dengan anda, lakukan eye contact secara langsung, sebagai tanda anda memberi respon setiap perkataannya.

Sesekali, berikan pula mereka senyuman saat berbicara dengan anda agar mereka terbiasa belajar ramah ketika berbicara dengan orang lain dalam kondisi apa pun.

Jangan berbicara dengan teriakan atau kata-kata kasar di depan anak. Ini menunjukkan bahawa anda adalah ibu bapa yang sombong. Sebaliknya, bicara pada anak dengan lemah lembut dan sering menggunakan kata-kata sayang, misalnya:

“Baik, Sayang”, “Anakku tersayang”, “Hati-hati ya anakku sayang”, “Kamu pasti boleh, Sayang.”

Ketika mereka sedang melakukan kesalahan sekalipun, tidak perlu sampai tengking atau mengeluarkan kata-kata yang menyakitkan kerana itu akan buat hati mereka terluka.

Dengan melakukan hal ini, secara tidak langsung Anda akan membuat anak berasa sangat dicintai dan dihargai oleh Anda.

Berkomunikasi dalam segala hal dengan anak-anak anda. Tanya apa yang mereka alami hari ini, situasi yang mereka hadapi, hal menarik yang mereka sukai hari ini dan sebagainya.

Jangan pernah bosan bertanya pada mereka, agar mereka juga dapat terbiasa berkomunikasi dengan anda. Komunikasi yang lancar antara anak dan anda akan mencipta satu hubungan yang semakin dekat dan selalu terjaga.

Sesekali, ajak anak berbicara empat mata sambil melakukan hal menarik agar anak tidak bosan. Berikan anak anda dorongan atau motivasi untuk hidup mereka.

Anda dapat mengambil contoh daripada teladan keluarga atau lingkungan sekitarnya. Ini bertujuan agar memberikan pemahaman untuk menjadi anak yang baik.

Jangan pernah bosan memberikan pujian pada anak anda kerana ini akan mendorongnya untuk menjadi lebih baik. Berikan pujian dalam aktiviti sehari-hari atau saat dia berlumba.

Baik menang atau kalah, tetaplah berikan dia pujian. Katakan padanya betapa anda sangat bangga padanya dan bahwa dia telah berusaha dengan baik.

Banyak orang dewasa yang selalu merasa dirinya benar berbanding anak-anak. Pada hal, tidak hanya orang tua yang selalu mau didengari dan dihargai, anak-anak pun juga begitu.

Meskipun anda mungkin tidak setuju dan menganggap anak anda salah, tetapi sebaiknya anda menghargai pendapat mereka. Cukup dengan mendengarkan pendapat anak, anak akan berasa dihargai.

Hakikatnya perkataan ‘maaf’ sebenarnya mungkin tidak begitu mudah diucapkan, lebih-lebih lagi jika ia melibatkan perkara yang besar dan rasa ego dan malu dalam diri ibu bapa.

Ibu bapa adalah role model yang pertama dan paling berpengaruh dalam kehidupan anak-anak kecil. Setelah melihat ibu bapa berinisiatif untuk meminta maaf, anak anda akan berasa lebih mudah untuk melakukan hal yang sama apabila mereka melakukan kesilapan.

Tetapi, jika anda mengelakkan daripada meminta maaf sehingga menipu anak kecil, mereka juga akan belajar daripadanya.

Lebih bahaya jika anak-anak berpura-pura dan menyembunyikan sesuatu daripada anda semata-mata kerana terikut-ikut dengan perangai anda.


Masih Keluar Rumah Selepas ‘Swab Test’, Netizen Kecewa Sikap Tidak Endah Segelintir Rakyat

Peningkatan kes positif COVID-19 setiap hari membuatkan orang ramai berasa bimbang dan ramai tertanya-tanya bagaimana kes harian jangkitan makin banyak sedangkan pelbagai langkah telah dilakukan untuk membendung penularan wabak ini.

Terbaharu, seorang pengguna Facebook Aida Zabidi telah berkongsi beberapa tangkap layar rakannya yang bekerja di satu pusat kesihatan. Menerusi perkongsian tersebut, dapat dilihat beberapa kes berkaitan pesakit COVID-19 yang telah keluar bersosial walaupun belum menerima keputusan swab test mereka dan ternyata keputusan adalah positif.

Apabila mereka yang tiada simptom ataupun ada sudah menjalani swab test, sewajarnya mereka hanya mengasingkan diri di rumah dan tidak keluar dan bersosial agar tidak wujud penularan kepada rakan atau keluarga jika terbukti positif COVID-19.

Perkongsian tersebut mendapat perhatian netizen dan rata-rata netizen berasa kecewa dengan sikap tidak bertanggungjawab segelintir mereka yang tidak memahami prosedur sebaiknya serta melakukan aktiviti sosial selepas membuat swab test walaupun keputusan belum keluar.

Bukan itu sahaja, para netizen turut berkongsi beberapa kisah mereka berdepan dengan mereka yang disyaki terkena COVID-19 dan juga mengkritik mereka sebab tiada common senses dimana akan menyusahkan ramai pihak.

At this point masih nak salahkan pihak lain? Diri sendiri yang bebal lepastu menyusahkan orang lagi2 front liners. Lepastu bila dah jangkit orang lain mula la kata benda ni bukan aku yang minta. Kalau dah kena swab tu KUARANTIN LAH!! Pantang la dgn manusia x ada common sense ni pic.twitter.com/CzoJukAbWe

few months ago we got closed contact with one of the staff. pegi swab test. and the menejer keep asking for result every 10 minutes. siap gegar tmpt swab test tu, to get the result instantly. and ask us to get back to office a.s.a.p. 💩 https://t.co/HtVDgVLfIF

Dear Malaysians, Tempoh tunggu result swab test tak guna concept of ‘you are not guilty untill proven otherwise’ tau.

You are considered person under investigation untill proven negative.

What to do and prepare if you just took a covid -19 swab test and need to quarantine? https://t.co/xSfOgeVwDu

— Dr Aishah N. (@blueberrysashay) May 9, 2021

One day, a family of 5 came to my hospital and said wanna take swab. I didnt ask further cause usually we gonna take id card and usher them into isolated tent the only we gonna start taking history and swabs.

Its almost break fast time, so father asked can they go out and ++ https://t.co/dIwM8PwxLX

Malah, ada netizen mencadangkan agar mereka yang membuat swab test untuk dipakaikan gelang pemerhatian agar tidak keluar rumah dan tindakan tegas dilakukan untuk membendung penularan wabak ini.

Diharap dengan perkongsian ini dapat membuka mata orang ramai bahawa masih ada golongan yang tidak bertanggungjawab di sekitar kita. Dalam tempoh PKP yang dilaksanakan semula, diharap orang ramai akan mematuhi semua SOP yang ditetapkan dan menjaga diri sendiri agar tidak terjangkiti COVID-19.

Sementara itu, kami kongsikan artikel berkaitan COVID-19 pada pautan di bawah ini.

Malaysia Rekod Kes Pertama Varian COVID-19 Mutasi Berganda, Dibawa Masuk Menerusi Rakyat India

Tidak Boleh Rentas Daerah Dan Negeri, 6 Daerah Di Selangor Dikenakan PKP

Hantar Baju Dan Kuih Raya Muncul Sebagai Alasan Popular Rentas Daerah Dan Negeri


Masih Mencari Hadiah Istimewa Untuk Si Dia? HUAWEI nova 7i Sememangnya Patut Menjadi Pilihan

Hari kekasih dah hampir tiba dan kami yakin mesti ramai yang tengah runsing fikirkan hadiah terbaik untuk gembirakan pasangan anda bukan? Nak beli hadiah last minute boleh jadi si dia tidak berminat pula. Maka adalah lebih baik jika anda mula plan suprise tu dari sekarang.

Akan tetapi, anda jangan runsing dulu. Kami sebenarnya ada penyelesaian untuk anda. Sempena meraikan Valentine’s Day tahun ini, apa kata anda buat kejutan dengan menghadiahkan si dia telefon pintar baru HUAWEI nova 7i. Siapa tak suka dapat smartphone baru kan? Nak tahu sebab apa kesayangan anda suka sangat dengan hadiah HUAWEI nova 7i ni nanti? Jom kami kongsikan!

Telefon pintar idaman yang selalu jadi pilihan mestilah baterinya kena tahan lama. Kami yakin pasangan anda mesti suka dengan HUAWEI nova 7i ni sebab ia hadir dengan bateri 4,200mAH yang mampu bertahan sehingga sehari penuh.

Selain itu, nova 7i juga menawarkan pengecas SuperCharge 40W yang mampu mengecas 70% bateri dalam masa 30 minit saja. Jangan risau, si dia yang tersayang bakal miliki telefon pintar yang benar-benar selamat sebab teknologi pengecasan pantas ini pun diiktiraf oleh TÜV Rheinland tau.

HUAWEI nova 7i menyokong AI algoritma yang lebih advance untuk efek gambar yang terbaik. Sistem AI berupaya mengukur ciri-ciri wajah daripada berjuta-juta imej dan secara automatik menghasilkan penyelesaian kecantikan kepada pengguna menerusi pemodelan masa nyata berdasarkan ciri rangkaian saraf muka algoritma.

Ia juga hadir dengan ciri beautify seperti kontur pada bahagian mata, solekan mata, bibir dan hidung. Sistem AI juga mampu memberikan penyelesaian kecantikan yang sesuai dengan umur dan jantina subjek bagi menghasilkan gambar yang lebih natural.

Kalau anda nak tahu, HUAWEI nova 7i dilengkapi kamera hadapan 16MP dengan 1 mikrometer pixel. Kemampuan teknologi Light Fusion 4 dalam 1 ini juga berupaya mencapai tahap sensitiviti sehingga 2 mikrometer pixel. Ini membenarkan lebih banyak cahaya dan menghasilkan kualiti gambar lebih jelas walaupun dalam gelap.

Apa yang awesomenya, kameranya dilengkapi ciri Super Night Mode di mana ia berupaya mengesan persekitaran gelap kemudian secara automatik mengaktifkan algoritma. NPU AI algoritma ini mampu membahagikan subjek dan latarnya dengan sangat baik.

Perkara paling penting untuk memilih telefon pintar buat yang tersayang mestilah reka bentuknya bukan? HUAWEI nova 7i ni tak akan mengecewakan kesayangan anda sebab ia ada reka bentuk CMF yang tampak anggun dan mewah. HUAWEI nova 7i juga hadir dengan tiga warna romantis dan elegan iaitu Sakura Pink, Black dan Crush Green.

Bahagian belakangnya terdapat filem nipis di mana HUAWEI memadankannya dengan warna-warna yang menakjubkan, tekstur silau, metallic dan lapisan pelindung untuk efek memukau dan berkilauan.

Tampil dengan rekaan melengkung pada empat sisi, telefon pintar ini juga direka dengan permukaan tepi membulat yang menawarkan cengkaman lebih selesa untuk pengguna.

Apa yang menjadikan HUAWEI nova 7i ini lebih power apabila ia dikuasakan dengan Kirin 810 iaitu cip pemprosesan 7nm yang menjadi peneraju terbaik industri.

Ini menjanjikan pengalaman gaming atau hiburan yang lebih lancar dan realistik dengan adanya sokongan teknologi Kirin Gaming+ yang mampu mempertingkatkan kualiti permainan.

Kirin 810 juga dilengkapi sokongan unit NPU (Neural Processing Unit) baharu daripada Huawei Da Vinci Architecture yang berasaskan Rubik’s Cube Quantitative Stereo Arithmetic Unit yang mampu menjanjikan keupayaan AI yang lebih berkuasa. Ini dapat dicapai melalui paparan grafik yang lebih jelas, terang dan dalam masa yang sama memiliki kontras yang lebih baik.

Antara sebab lain kenapa anda kena beli telefon pintar HUAWEI ialah anda berpeluang untuk menang 3 pasang baucar percutian ke Maldives bernilai sehingga RM36,000!

Cara nak menang pun mudah sahaja. anda cuma perlu scan QR Code, kemudian jawab satu soalan mudah dan lengkapkan butiran diri beserta resit pembelian. Pemenang akan diumumkan pada 14 Mac 2020 di Facebook HUAWEI!

Hari kekasih bukan bermakna teman lelaki atau suami sahaja yang perlu bersusah payah menghabiskan duit untuk menggembirakan pasangan. Teman wanita atau isteri pun boleh lakukan perkara sama supaya mereka pun rasa dihargai.

Oleh sebab itu, HUAWEI kini menawarkan pakej yang sesuai untuk pasangan anda dan ia boleh disesuaikan mengikut keperluan serta minat yang berbeza seperti pakej Kecergasan Pintar, Peneman Bercuti, Matlamat Belajar & Pintar Belajar.

Jangan lepaskan peluang untuk nikmati 0% faedah dan 0% yuran pemprosesan dengan Pelan Ansuran Pakej Together 2020 HUAWEI SMART LIFE sehingga 12 bulan serendah RM4.87 sehari*. Sebarang maklumat lanjut, anda boleh layari laman sesawang HUAWEI sekarang!

Kalau anda buat tempahan awal untuk HUAWEI nova 7i bermula 14 – 21 Februari 2020, harga yang ditawarkan hanya RM1,099 sahaja! Siap dapat HUAWEI Band 4 secara PERCUMA tau! Paling best, HUAWEI juga ada tawaran Flash Deals untuk HUAWEI Mate 30, HUAWEI P30 Pro, HUAWEI nova 5T dan banyak lagi peranti lain serendah RM2.14 sahaja!

Selain HUAWEI nova 7i, terdapat beberapa produk terbaharu HUAWEI yang lain akan turut dilancarkan bermula 14 Februari 2020:

Berdasarkan ura-ura, Huawei P40 yang bakal dilancarkan tidak lama lagi mungkin dijual dengan harga yang lebih rendah berbanding P30. Ketahui juga mengenai Huawei Matebook D 15 yang hadir dengan kualiti flagship serta harga yang bajet.

Huawei P40 Mungkin Dijual Dengan Harga Yang Lebih Rendah Berbanding P30

HUAWEI MateBook D 15, Komputer Riba Bajet Dengan Kualiti ‘Flagship’


Masih Menyimpan Model iPhone Pertama? Kini Harganya Lebih Mahal Berbanding iPhone 7

Masih ingatkah anda kepada model pertama Apple iPhone iaitu iPhone 2G? Seingat saya sewaktu itu pasaran smartphone masih lagi  didominasi oleh Nokia, Sony Ericsson dan BlackBerry. Siapa sangka kehadiran iPhone telah mengubah ‘the way you use the phone’ bak kata mendiang Steve Jobs.

Kini ketiga-tiga jenama tersebut telahpun mengalami evolusi baik dari segi telefon mahupun penstrukturan syarikat. Dan tahukah anda, harga iPhone 2G ketika ini yang sudah 9 tahun sejak awal dilancarkan kini mempunyai harga yang jauh lebih mahal berbanding iPhone 7.

Berdasarkan carian di eBay, harga iPhone 2G kini dijual dengan harga $1,000 USD (~RM4114.65) dan boleh mencecah sehingga $8,500 USD (~RM34974.53) bergantung kepada kondisi iPhone tersebut.

Adakah anda masih menyimpan iPhone 2G anda? Berdasarkan carian kami di beberapa laman web, didapati trend ini masih belum sampai di Malaysia dan boleh didapati dengan harga serendah RM200 untuk set ‘second-hand’. Memandangkan iPhone bakal menyambut ’10th anniversary pada tahun hadapan dijangka iPhone model pertama bakal menjadi buruan.

Jom kita #throwback kembali semasa pelancaran pertama Apple iPhone yang dikendalikan oleh Steve Jobs.

Selepas hampir 10 tahun dilancarkan, tidak dinafikan Steve Jobs ternyata mempunyai auranya yang tersendiri dengan melancarkan Apple iPhone pertama dengan gayanya yang begitu bersahaja. Boleh dikatakan pelancaran terbaik pernah kami lihat setakat ini.


Masih Nampak Muda Pada Usia 53 Tahun, Kecantikan Maria Farida Buat Netizen Terpegun

Sebelum ini, kecantikan Sarimah Ibrahim yang muncul di pentas Gegar Vaganza menjadi bualan ramai kerana wajahnya awet muda walaupun sudah berusia.

Baru-baru ini, seorang pengguna TikTok @onlyyou_gold menunjukkan Datin Seri Maria Farida bersama usahawan kosmetik, Dato’ Seri Vida sedang menari sambil ‘memperagakan’ barangan kemas yang dipakainya.

Ada orang berkenan dengan rantai emas onlyyougold sye lah🤭#fypシ゚viral #datinfaridah #masukberandafyp #pageforyou

♬ DJ Jujur Sa Su Bilang x Aki Aki – Akka Production

Menerusi video tersebut, dapat dilihat bahawa mereka kelihatan tidak kekok menari untuk menunjukkan barangan kemas tersebut. Akan tetapi, bukanlah barangan kemas itu yang menjadi tumpuan ramai.

Video tersebut telah meraih perhatian ramai dan rata-rata netizen bukannya fokus kepada emas tetapi lebih terpegun melihat kecantikan Maria Farida yang kekal awet muda meskipun sudah berstatus nenek.

Tidak hanya itu, para netizen turut tertanya-tanya apakah rahsia Maria kekal cantik seperti itu dan memuji kecantikannya. Terdahulu, Maria mengatakan dia tidak pernah melakukan rawatan pada wajah kerana dia takut dengan jarum suntikan.


Masih Ramai Insan Jujur Dan Prihatin Di Malaysia. Ini Buktinya

Jika anda rasakan rakyat Malaysia tidak lagi prihatin, tidak jujur dan kurang empati, ini mungkin buat anda berubah fikiran.

Lelaki ini terlupa ambil kunci motor beliau selepas parking motor.

Bila kembali ke motor, beliau terjumpa nota ini.

Bukan itu saja, komen-komen berikut yang diberikan untuk kes ini buat kami tersenyum bangga.

Macam ni lah sikap rakyat Malaysia yang kita mahu. Saling tolong menolong tanpa mengira bangsa dan agama.

Like dan Share The Vocket di Facebook, klik sini!


Masih Remaja Dan Bersekolah, Perkahwinan Pasangan Di Kelantan Ini Curi Perhatian Netizen

Cinta itu tidak mengenal usia. Sudah pastinya pasangan yang bercinta mahu mengakhiri hubungan dengan sebuah ikatan yang sah.

Terbaharu, video perkahwinan pasangan muda di Kelantan yang dimuat naik pengguna TikTok @hariafiqah1 telah mendapat perhatian netizen. Mana tidaknya, pengantin perempuan tersebut baru sahaja berumur 15 tahun manakala pengantin lelaki berusia 17 tahun.

korang teka agak2 umur brpa diorang💙#fypシ #nikahmuda

Berikutan itu, video tersebut menerima pelbagai reaksi daripada netizen. Menjengah ke ruangan komen, rata-rata netizen berasa terkejut dan merasakan perkahwinan tersebut terlalu awal disebabkan pasangan tersebut masih muda dan bawah umur. Malah, para netizen turut sempat bergurau dan bayangkan babak pasangan tersebut untuk ke sekolah.

Tahniah diucapkan kepada pasangan pengantin tersebut dan setakat hari ini, video tersebut telah mencecah 1.2 juta tontonan. Apakah pendapat anda akan isu perkahwinan pada usia yang muda?

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

‘Ajar Maksud Kura-Kura Pun Rumit’- Video Rakyat Malaysia Bersama Isteri Minah Salih Buat Netizen Terhibur

Tidak Kemas Dan Selekeh, Pemakaian Baju Kelawar Selepas Berkahwin Cetus Perdebatan


Masih Sayang Kucing Walaupun Dicakar, Ibu Kongsi Keadaan Semasa Adam Harith

Boleh dikatakan hampir kesemua kanak-kanak di Malaysia mempunyai haiwan peliharaan atau mengimpikan untuk memiliki satu.

Selain daripada menjadi peneman, haiwan-haiwan peliharaan ini juga secara tidak langsung dapat membantu kanak-kanak dalam mengajar tentang nilai kasih sayang.

Itulah yang berlaku kepada Adam Harith, kanak-kanak lelaki berusia 9 tahun yang berasal dari Nibong Tebal, Penang ini.

Kisahnya sebelum ini menjadi perhatian apabila beliau diserang kucing liar sehingga menyebabkan luka yang agak teruk di bahagian muka. Walaupun begitu, kejadian berkenaan tidak mengubah dirinya untuk menyayangi haiwan tersebut.

“Salute dekat adik Adam Harith, 9 tahun. Walaupun diserang kucing liar sampai begitu rupa, adik Adam Harith tetap tidak pernah serik untuk menyayangi haiwan tersebut.

“Kejadian berlaku di Kampung Nanas, Sungai Kechil di Nibong Tebal, Penang,” dalam satu perkongsian tular di media sosial.

#NibongTebal Salute kat adik Adam Harith 9tahun,walaupun diserang kucing liar smpai sebegitu rupa,adik Adam Harith tetap tidak pernah serik untuk menyayangi haiwan tersebut.Kejadian berlaku di Kg Nanas Sg Kechil Nibong Tebal. pic.twitter.com/j3e4WD7EWs

— penangkini (@penang_kini) January 12, 2021

Difahamkan sewaktu kejadian, terdapat kucing liar yang datang menghampiri kucing peliharaan adik Adam di hadapan rumah, tidak mengetahui kesan yang bakal menimpa dirinya, beliau secara spontan telah memegang kucing liar tersebut sehingga menyebabkan beliau dicakar.

Bagi sesiapa yang risau akan kesihatan adik Adam Harith, menerusi perkongsian ibu beliau yang dikenali sebagai Achiek Lieya, adik Adam sudah semakin sembuh dan lebih mengejutkan ramai pihak apabila beliau tidak serik bermain dengan kucing walaupun telah dicakar sampai berdarah oleh haiwan tersebut.

“Ibu ingatkan Adam dah fobia tengok kucing, (tetapi dia) siap pesan kat abah ‘abah, jangan pukul kucing itu’.

“[…] Anak bertuah sungguh, walaupun muka dah teruk kena cakar dek kucing, Adam tetap nak sayang kucing juga,” kongsi ibunya di Facebook.

Rata-rata netizen yang memberi komen di perkongsian tersebut telah memuji sikap adik Adam Harith yang mempunyai sikap berani serta nilai kasih sayang yang tinggi terhadap haiwan tersebut.

“Semoga cepat sihat adik. Sakitnya tapi awak tidak nangis, kuatnya awak. Lepas itu masih lagi sayang dengan kucing. Bagusnya ibu bapa awak kerana sudah beri didikan yang bagus pada awak dik,” komen seorang netizen di ruangan komen.

“Mulianya hati adik, kecil-kecil dah faham erti kasih sayang, semoga adik sentiasa dalam lindungan Allah.

“Siap bagitahu ayah dia jangan pukul kucing pulak tu, tak serik-serik nak sayang kucing, hati  yang sangat murni,” komen netizen.

Baca juga perkongsian kami sebelum ini mengenai video tular kucing ini yang marah apabila dimandikan pada pautan di bawah.

Comel Tetapi Garang, Video Kucing Marah Bila Dimandikan Ini Raih Sejuta Tontonan

Ini Tip Hilangkan ‘Stress’ Dan Buat Si Comel Gembira Yang Pemilik Kucing Wajib Tahu

Mudah Dan Berkesan, Ini Tip Untuk Anda Mengeratkan Hubungan Dengan Si Comel


Masih Setia Dengan Samsung, Bill Gates Sahkan Galaxy Z Fold4 Jadi Peranti Pilihan

Pada tahun lalu, Bill Gates telah mendedahkan bahawa beliau menggunakan Samsung Galaxy Z Fold3 sebagai peranti harian. Walaupun Microsoft turut menawarkan peranti boleh lipat yang dikenali sebagai Surface Duo, Bill Gates dilihat lebih selesa menggunakan peranti boleh lipat keluaran Samsung.

Menerusi forum Reddit AMA, Bill Gates mendedahkan beliau masih setia dengan jenama Samsung dan telah menggantikan Galaxy Z Fold3 kepada Galaxy Z Fold4 pula.

Menurut beliau, Galaxy Z Fold4 berkenaan merupakan pemberian dari sahabat beliau iaitu Pengerusi Samsung Lee Jay-Yong ketika kunjungan beliau ke ibu pejabat Samsung di Korea Selatan. Malah, beliau mengatakan tidak menggunakan sebarang tablet kerana saiz skrin Galaxy Z Fold4 yang besar.

Di samping itu, Gates juga berkata beliau menggunakan Outlook dan banyak perisian Microsoft pada telefon tersebut. Tambahnya, Gates sedia menggunakan Surface Studio sebagai komputer Windows serta mempunyai beberapa papan putih pintar Surface Hub di pejabat.


Masih Tidak Terima Hadiah Yang Dijanjikan Caprice, Peminat Luah Rasa Kecewa

Sebut sahaja nama Caprice pasti ramai yang mengenali penyanyi ini. Bukan sahaja beliau membina karier sebagai penyanyi rap, pakar motivasi dan pembangun aplikasi, malah turut mengusahakan bisnes pakaiannya sendiri, ‘Bang Bang’.

Beliau yang sering membuat video reaksi berkaitan isu kontroversi dan giveaway baju hoodie jenamanya sendiri membuatkan penyanyi ini mempunyai ramai pengikut di akaun Instagram beliau.

Namun, baru-baru ini tular di media sosial Twitter, di mana seorang pengguna Twitter, @Bebelleyy,  memuat naik satu gambar screenshots perbualannya bersama artis tersebut semalam. Berdasarkan perkongsian tersebut, wanita itu dikatakan memenangi sehelai hoodie pada Disember tahun lalu tetapi sehingga kini dia masih belum menerima hadiah tersebut.

Janji palsu by artis kesayangan korang semua pic.twitter.com/2H0uH2uBsm

— Perempuan Arab (@Bebelleyy) November 8, 2019

Sehubungan dengan itu, terdapat seorang netizen lain yang turut berkongsi pengalaman sama melibatkan artis tersebut. Seorang lagi pengguna Twitter, turut berkongsikan sebuah gambar dengan mengatakan bahawa dia ‘menantikan hadiahnya’ sejak tahun 2014 lagi.

Kahkahkahkah, i dah kena fake hope since 2014. pic.twitter.com/QCehH5OFiY

— Ⱥʍʍąɾ Ⱥʍìղ (@AmmarAmin_) November 8, 2019

Perkongsian wanita tersebut telah menarik perhatian ramai. Rata-rata peminat menyelar tindakan artis tersebut dengan mengatakan segala giveaway yang dibuat hanyalah untuk menaikkan populariti jenama bajunya.

Dah besepah dah cara marketing sampah ni, nk ni artis sendu mula nk naik. Mula mngemis perhatian.

Mcm kena game je..😆.. sampai nk habis tahun da… masih xdpt2

Namun bagitu, ada yang mempertahankan artis tersebut dengan mengatakan Caprice adalah seorang yang sentiasa mengotakan janji. Segala hadiah giveaway tetap akan dihantar; cuma lambat atau cepat sahaja.

Jadual seorang artis sememangnya padat dan Caprice mungkin terlepas pandang untuk menghubungi kembali peminat yang menantikan hadiah daripadanya. Diharapkan isu ini dapat diselesaikan dengan baik.

Terdahulu, viral seorang individu menyamar sebagai doktor untuk cuba bermain cinta dengan ramai gadis dan telah berjaya menipu duit mereka.

Wanita Ini Dedah Taktik ‘Scammer’ Menyamar Doktor Untuk Tipu Mangsa Secara Atas Talian

Disyaki ‘Scam’ Pengguna, Netizen Serang Laman Facebook Agoda

Ini Taktik ‘Scammer’ Di Delhi Dan Agra, India Serta Tip Mengelakkannya


‘Masing-Masing Kongsi Seorang Sedikit’ – Geng Motosikal Dipuji Bantu Kereta Porsche Kehabisan Minyak

Dalam perjalanan jauh adakalanya kita diuji dengan cabaran dan dugaan yang tak dijangka-jangka. Bagaimanapun, masih ada pengguna jalan raya lain yang baik datang membantu walaupun tidak mengenali antara satu sama lain.

Baru-baru inu netizen memuji sekumpulan konvoi motosikal dalam perjalanan pulang dari Hatyai yang membantu sebuah Porsche GT3 RS kehabisan minyak dan terkandas di tepi lebuhraya.

Dalam video yang yang dikongsikan TikTok @fahmi_ahmaddd beliau berkongsikan pengalamannya bersama rakan-rakam konvoi membantu kereta Porsche kehabisan minyak.

Kadang2 Allah hadirkan seseorang itu bersebab😬 . Jangan berhenti buat baik😆 #chinesenewyear2023 #porschegt3rs #meanmachine #mxmachine

“Dalam perjalanan balik dari Hatyai terserempak dengan kereta habis minyak tepi jalan. Kebetulan kawan yang bawa Yamaha 125R kuning ada bawa minyak spare terus bagi bantuan.

“Bagaimanapun minyak tidak cukup dan kereta tidak dapat hidup. Jadi kami buat keputusan untuk kumpul minyak daripada motosikal masing-masing seorang sedikit,” tulis Fahmi dalam video tersebut.

Selepas itu mereka sekali lagi memasukkan minyak yang mereka kumpul untuk hidupkan sportcar itu, dan kereta tersebut berjaya dihidupkan semula.

Netizen memuji tindakan rider-rider itu yang sanggup menggunakan minyak motosikal sendiri untuk membantu pengguna jalan raya lain yang tidak mereka sendiri tidak kenali.

Pada masa sama netizen menyeru orang ramai sentiasa membantu antara satu sama lain tanpa kira sesiapa pun yang mengalami kesusahan.

“Kadang-kadang Allah S.W.T hadirkan seseorang itu bersebab. Jangan berhenti buat baik,” petik perkongsian Fahmi.


Lelaki Ini Berjaya Membaca Lebih 70 Buah Buku Dalam Masa Setahun Dan Ini 7 Tip Daripada Beliau

Seperti biasa pada awal tahun kita dapat lihat ramai yang berkongsi azam-azam mereka di media sosial. Ada yang mahu kurangkan berat badan, tambah berat badan dan tidak kurang juga yang mahu mencari calon pasangan hidup untuk menamatkan zaman bujang. Heh.

Bagi yang bertekad untuk membaca lebih banyak buku, anda mungkin boleh ambil tip dari Austin Kleon untuk digunapakai mahupun ditambahbaik. Kalau ada yang belum kenal, Austin merupakan penulis buku laku keras seperti Steal Like An Artist dan Show Your Work yang sangat popular di kalangan penggiat seni kreatif.

1. Jauhkan telefon pintar (atau gajet lain) dari anda ketika mahu mula membaca.

2. Sediakan bajet khusus untuk membeli buku yang anda mahu baca dan letakkan buku tersebut di tempat yang anda lalu lalang setiap hari di rumah supaya tidak lupa.

3. Bawa sebuah buku bersama-sama anda walau ke mana jua anda pergi setiap hari.

4. Jika tidak berasa seronok ketika membaca atau mempelajari sesuatu dari sesebuah buku, usah paksa diri anda. Cari buku lain untuk dibaca.

5. Tetapkan satu jam dalam sehari untuk membaca bacaan bukan fiksyen terutama ketika dalam perjalanan atau waktu rehat tengah hari.

6. Masuk ke dalam bilik tidur satu jam lebih awal dari kebiasaan untuk membaca buku fiksyen (supaya anda lebih senang tidur).

7. Tulis tentang buku yang anda baca dan kongsikannya dengan orang lain. Ini akan menggalakkan orang lain (seperti penerbit) menghantar lebih banyak buku kepada anda untuk dibaca.

Tip yang terakhir tadi sekali baca macam lebih relevan kepada golongan penulis seperti Austin sendiri ataupun blogger yang selalu membuat ulasan produk. Tapi tak salah kalau nak cuba, kan?

Anda ada tip-tip tersendiri yang mahu dikongsi supaya lebih ramai orang mendapat manfaat? Kongsikan di Facebook page kami atau komen di bawah!


10 Masjid Bersejarah Di Iktiraf Sebagai Warisan UNESCO Yang Jarang Kita Lihat

Kita di Malaysia pastinya sudah biasa melihat binaan masjid di negara kita yang menampakkan ciri-ciri kombinasi binaan Melayu dan Timur Tengah beserta kubah di bahagian atas bumbung masjid.

Tapi bagaimana pula dengan masjid di negara lain?

Kami bawakan 10 masjid dengan binaan unik ini untuk tatapan anda.

1. Masjid Besar Djenné,  Mali, Afrika Barat

Masjid yang di bina di kota purba Djenné lies ini telah dibina dengan menggunakan selut dan tanah. Meskipun bahan utamanya hanyalah tanah, namun tetap terserlah keunikan sentuhan senibina kaum Saheli – Sudan.

Masjid Besar Djenné sebenarnya menampilkan struktur genius kerana dindingnya yang diperbuat daripada bata lumpur yang dijemur dibawah panas terik matahari. Dinding masjid dibina berasaskan lumpur – mortar dan disalut dengan lebihan lumpur sebagai plaster menjadikan dindingnya mampu melindungi bangunan daripada perubahan suhu yang melampau di siang hari dan pada waktu malam.

Daun palem diselitkan didalam binaan membantu mengukuhkan struktur bangunan dan mampu menyerap keretakan yang disebabkan oleh perubahan kerap pada suhu, manakala alur seramik pula mengalirkan air turun dari bumbung dan jauh daripada dinding di bahagian luar masjid.

Setiap menara ke 3 masjid ini disediakan 1 tangga berpusing untuk ke bumbung dan ia dibuat dengan menggunakan kulit telur burung unta. Masjid ini beserta bandar Djenné telah diwartakan sebagai tapak warisan bersejarah UNESCO pada tahun 1988.

Ini adalah masjid tertua di Ghana. Dipercayai masjid ini telah di bina oleh puak Moors pada abad ke 13. Namun begitu ada juga yang mengatakan masjid ini telah dibina pada abad ke 15.

Masjid Larabanga diperbuat daripada lumpur dan kayu. Bahagian luarnya bertukar warna sepanjang hari dan berubah dari putih ke warna emas dan gangsa. Oleh kerana bahan binaannya yang dibuat dari lumpur, Masjid Larabanga perlu diubahsuai setiap kali selepas hujan lebat

Masjid ini mempunyai empat pintu masuk, masing-masing satu untuk ketua kampung, lelaki, wanita dan muadzin yang melaungkan azan. Satu salinan al-Quran purba yang berasal dari abad ke-17 dan berusia setua masjid ini turut disimpan di sini.

Hari ini, seorang penjaga ditugaskan untuk menjaga al-Quran di masjid itu. Al quran ini juga akan dibawa keluar untuk dibaca sewaktu solat khas setiap tahun, seperti di Festival Api semasa sambutan Tahun Baru Islam. Orang ramai dari jauh dan dekat berkumpul di luar masjid Larabanga untuk menghadiri bacaan ini.

Masjid Larabanga telah diisytiharkan sebagai Tapak Warisan Dunia pada tahun 2001 dan pada masa ini disenaraikan dalam Tabung Monumen Dunia untuk 100 tapak warisan yang terancam.

Ada satu kisah lagenda mengatakan suatu ketika dulu seorang peniaga bernama Ayuba menemui batu mistik di pinggir Larabanga ini. Untuk menentukan  di mana beliau perlu tidur untuk malam itu, dia membuat keputusan untuk melontar lembing sambil berdiri di sebelah batu itu, dan tidur di mana saja lembing itu mendarat. Sewaktu tidur di tempat yang telah ditetapkan, Ayuba bermimpi beliau telah membina sebuah masjid di situ dan keesokan harinya sangat terkejut apabila terjaga dari tidur kerana tapak asas masjid itu telah muncul. Melihat ini sebagai tanda kebesaran Ilahi, beliau menyiapkan pembinaan masjid di situ dan mengambil keputusan untuk terus menetap di Larabanga.

Masjid terbesar di Marrakesh ini telah dibina tidak lama selepas bandar ini ditakluk oleh Dinasti Almohad pada tahun 1150. Dinasti Almohad adalah dinasti Islam abad ke 12. Sebelum masjid ini didirikan, tapak asalnya telah digunakan sebagai lokasi para penjual manuskrip berkumpul dan nama masjid ini diambil daripada perkataan Arab untuk ‘buku’: koutoub.

Dewan masjid ini boleh memuatkan sehingga 25,000 jemaah pada satu-satu masa. Masjid Koutoubia terkenal kerana senibina menaranya yang mengagumkan dan merupakan menara yang tertua daripada 3 menara besar Almohad. 2 lagi lokasi lain bagi menara dengan senibina Almohad adalah Menara Hassan di Rabat, Maghribi dan di La Giralda, Seville, Sepanyol.

Identiti gaya senibina klasik Almohad bagi masjid ini boleh dikesan menerusi menara masjid yang dihiasi dengan 4 bola tembaga. Dikatakan bahawa bola tembaga ini pada asalnya hanya 3 sahaja dan diperbuat daripada emas tulen. Bola tembaga ke 4 dibina kerana isteri Emir Yacoub el-Mansour yang membina Masjid Koutoubia telah meleburkan hiasan emas milik beliau sebagai ungkapan penyesalan kerana beliau berbuka terlalu awal di satu majlis berbuka puasa pada bulan Ramadhan di masjid itu.

Berdiri setinggi 69 meter dengan panjang sisi 12.8 meter, reka bentuk menarik  di masjid ini adalah menara tajam  di bahagian atas menampilkan corak kerja yang rumit pada setiap sisi dan motif hiasan rumit pada bahagian luar tingkap menara. Terdapat 6 bilik di menara ini yang berada di setiap 1 tingkat dan tangga berpusing yang dibina boleh dinaiki bukan hanya dengan berjalan kaki tapi juga dengan menunggang kuda.

Terasa agak mustahil untuk menceritakan kisah Masjid Besar Touba ini tanpa berkongsi kisah epik Sheikh Ahmadu Bamba Mbàkke, pembina dan juga pengasas Sufi Mouride, salah satu kumpulan sufi yang terbesar dan paling terkenal di Senegal.

Bamba seorang yang rajin dan murid-muridnya dikenali kerana kuat bekerja. Penjajah Perancis mula rasa terancam dengan pengaruh Bamba yang semakin meningkat pada masa itu. Untuk mengurangkan pengaruh Bamba, penjajah Peranchis  telah menjatuhkan hukuman buang negeri  keatas Bamba dari tahun 1895 hingga tahun 1907. Tindakan Peranchis ini memakan diri kerana khabar angin bertiup kencang di kalangan pengikut Bamba bahawa beliau diseksa dan dibunuh oleh Peranchis. Disebabkan berita ini populariti Bamba semakin meningkat.

Akhirnya pihak Perancis sedar Bamba sebenarnya tidak berniat jahat dan membenarkan gerakannya berkembang.

Di sinilah bermulanya sejarah Masjid Besar Touba apabila pada tahun 1926 Bamba memulakan pembinaan masjid di bandar Touba dengan kebenaran Peranchis. Bamba dikebumikan di masjid ini selepas kematiannya pada tahun 1927.

5. Masjid Besar Xi’an, Daerah Shaanxi, China

Pembinaan Masjid Besar Xi’an bermula pada 742 Masehi, semasa Dinasti Tang (618- 907 Masehi). Tambahan yang dibuat sewaktu dinasti Song (960 – 1279 Masehi), dinasti Yuan (1271-1638 Masehi), dinasti Ming (1368-1644 Masehi), dan dinasti  Qing (1644-1911 Masehi), menjadikan masjid ini mewakili struktur purba yang melalui banyak episod penting dalam sejarah silam dan mempunyai kisah yang tersendiri.

Satu lagi faktor unik masjid ini adalah pada senibinanya yang menggabungkan elemen senibina tradisional Cina dan senibina Islam. Ukiran yang kelihatan seperti tokong Cina diletakkan di bahagian bumbung bagi menggantikan kubah dan menara.

Sentuhan kesenian Islam juga terdapat pada binaan masjid ini yang digambarkan dalam bentuk tulisan Arab dan juga pada hiasannya. Bumbung pagoda 2 tingkat pula dipasang bagi menggantikan menara.

Dibina di atas tanah seluas 12,000 meter persegi, Masjid Besar Xi’an dibahagikan kepada 4 halaman yang mengandungi khazanah seni bina gerbang kayu dari abad ke 17, Al-Quran kuno bertulisan tangan yang diwarisi dari Dinasti Ming, kalendar batu yang dipanggil ‘Tablet Moon’ dan di tengah-tengah dewan ke 2 berdiri gerbang batu dengan 2 tiang yang mengandungi tulisan kaligrafi dari ahli kaligrafi kuno yang terkenal. Ruang ke 4 menjadi ruang solat utama yang boleh memuat sehingga 1,000 jemaah pada satu-satu masa.

Masjid Besar Xi’an adalah satu-satunya masjid di China yang dibuka kepada pengunjung bukan Islam, tetapi mereka tidak dibenarkan memasuki ruang solat utama. Masjid ini telah dimasukkan ke dalam Senarai Warisan Islam UNESCO pada tahun 1985.

Juga dikenali sebagai Masjid Maharaja, Masjid Badshahi telah dibina pada tahun 1673 oleh Maharaja Moghul yang bernama Aurangzeb. Mampu menampung lebih 55,000 jemaah, Badshahi adalah masjid ke 2 terbesar di Pakistan selepas Masjid Faisal di Islamabad. Kedudukan masjid ini yang bertentangan dengan puncak Lahore Fort menggambarkan kepentingannya dalam besar Empayar Moghul (1526-1858 Masehi).

Setiap sudut struktur masjid yang besar ini ditanda dengan menara batu pasir yang dibalut dengan kubah marmar putih. Empat menara masing-masing dengan ketinggian 53 meter dan 204 langkah di dalam. Bahagian luar bangunan ini dihiasi dengan ukiran batu dan ditatah marmar pada batu pasir merah. Bahagian dalam pula di hias indah dengan motif yang di cat plaster, plat dan panel marmar.

Ubah suai besar-besaran telah dijalankan antara tahun 1939 hingga 1960 dan baru-baru ini pula sebuah muzium kecil telah ditambah di dalam kompleks. Antara yang menarik dipamerkan di dalam muzium ini adalah barangan peninggalan milik Nabi Muhammad (saw),  menantu Rasullulah (yang juga sepupunya) Ali Bin Abi Thalib dan juga anak perempuan Rasulullah saw, Fatima Zahra – terdiri dari serban hijau, topi, kot hijau, seluar putih, kasut yang dipakai oleh Nabi, batu yang mengandungi tanda kakinya dan kain rentang putih dengan ayat-ayat al-Quran bersulam di atasnya.

Masjid Emin yang berdiri megah di Xinjiang ini telah dibina oleh Raja Sulaiman pada tahun 1779 sewaktu era Dinasti Qing. Masjid ini dibina sebagai penghormatan kepada ayahnya seorang raja Uighur – Amin Khoja.

Apa yang menarik tentang masjid ini adalah menaranya yang di bina berasingan dan terletak di luar banguna masjid. Dewan solat pula dibina mengikut ciri-ciri senibina tempatan. Bahan utama bagi dinding masjid adalah batu bata lumpur. Jika diperhatikan seni bina masjid ini dipengaruhi oleh struktur Uzbekistan, Parsi dan Asia Tengah.

Menara masjid yang setinggi 44 meter dengan diameter lebih dari 10 meter dan tirus ke atas dengan diameter di bahagian tirus adalah 2.8 meter. Hasil sentuhan oleh penduduk tempatan di Xinjiang, masjid ini dibina menggunakan kayu dan batu-bata. Bahagian luar menara dihiasi dengan corak geometri dan bunga.

Bahagian dalam menara ini tidak mempunyai tingkat dan hanya mempunyai 1 lingkaran sokongan dalaman yang juga berfungsi sebagai penggulung.

Sayangnya masjid ini telah ditutup kepada orang ramai dan tidak boleh digunakan untuk solat sejak tahun 1992 apabila ia telah diletakkan di bawah perlindungan kerajaan China.

8. Masjid Jamiul Alfar Jummah, Colombo, Sri Lanka

Dibina pada tahun 1908, Masjid-Jamiul Alfar Jummah juga dikenali dalam bahasa tempatan sebagai ‘Shamman Kottu Gunungrawas’. Terletak di daerah Pettah, masjid ini merupakan salah satu masjid tertua di Colombo.

Pada awal abad ke-20, pihak berkuasa India meluluskan permintaan umat Islam untuk membina satu tempat untuk mereka beribadah. Oleh itu, kira-kira 108 tahun yang lalu, Masjid Jamiul Alfar Jummah telah dibina dan ia mengambil masa 1 tahun untuk siap.

Asalnya masjid ini dibina dengan kapasiti untuk 1,500 orang jemaah. Namun  pertambahan penduduk di Colombo memerlukan masjid ini diubahsuai untuk menampung lebih ramai jemaah. Pada tahun 1975, hasil bantuan dari Haji Omar Amanah kawasan tanah masjid ini berjaya diperluaskan.

Senibina masjid ini adalah satu-satu yang seumpamanya yang menggabungkan gaya senibina Islam dan sentuhan gaya Inggeris. Bahagian luar dinding masjid yang berwarna warni dan seperti gula-gula menjadikan ia antara menrcu tanda pelancongan di Colombo.

9. Masjid Lala Mustafa Pasha, Famagusta, Utara Cyprus

Punca kenapa masjid ini kelihatan seperti gereja kerana dahulunya ia adalah sebuah gereja. Masjid Lala Mustafa Pasha pada asalnya adalah Katedral Saint Nicolas. Ia telah ditukar menjadi masjid oleh Empayar Uthmaniyyah.

Famagusta yang merupakan pemerintah ketika itu telah berjaya ditangkap oleh pasukan tentera Uthmaniah yang diketuai oleh menterinya Lala Mustafa Pasha pada tahun 1571. Hari ini, ia masih dianggap sebagai bangunan zaman pertengahan yang terbesar di Famagusta.

Dibina antara 1300 Masehi dan 1400 Masehi, struktur binaan bangunan ini kelihatan sama dengan gereja Notre-Dame de Reims di Perancis. Perbezaan yang dapat dikesan adalah pada tetingkap roda besar yang diletakkan pada pola perhiasan hiasan pada pintu utama. Dikenali sebagai tetingkap mawar, senibina seperti ini biasa dilihat pada gereja Perancis.

Walau bagaimana pun, bahagian atas 2 menara masjid ini tidak dapat diselamatkan daripada gempa bumi dan ia juga rosak teruk semasa serangan tentera Uthmaniyyah ini. Meskipun kerosakan ini tidak pernah dibaiki tetapi 1 menara baru telah ditambah.

Disebalik emua perubahan yang telah dilalui oleh senibina masjid ini, namun beberapa ciri asal senibina Gothic tetap dikekalkan termasuk beberapa makam yang terletak di lorong utara yang bertarikh dari abad ke-14

10. Masjid Saint Petersburg, Saint Petersburg, Rusia

Apabila ia dibuka pada tahun 1913, Masjid Saint Petersburg merupakan masjid terbesar di Eropah. Hari ini dengan kapasiti untuk 5,000 jemaah ia masih menjadi masjid terbesar di kalangan penduduk muslim di Soviet. Masjid ini juga adalah masjid paling utara di dunia dan ia kekal menjadi pusat tumpuan utama bagi lebih 2 juta umat Islam di Rusia.

Dibina di pusat bandar Saint Petersburg, lokasi masjid ini bertentangan dengan Petrus dan Kubu Paul. Masjid ini merupakan hadiah dari Emir bandar Bukhara yang merupakan daerah Laluan Sutera, yang mana pada ketika itu adalah sebahagian dari jajahan empayar Rusia.

Arkitek Nikolay Vasiliev mengambil inspirasi dari makam-makam Tamerlane di Samarkand, bandar kedua terbesar di Uzbekistan sewaktu membina masjid ini.

Bahagian luar Masjid Saint Petersburg dihiasi granit kelabu, manakala mozek biru dan jubin seramik digunakan untuk bahagian atas kubah yang terletak di puncak menara setinggi 39 meter. Bahagian dalam masjid dihias indah dengan marmar hijau dan tulisan kaligrafi ayat suci al-Quran. Pekerja mahir dari Asia Tengah telah dipanggil untuk membina masjid ini.

Semasa Perang Dunia Kedua, masjid Saint Petersburg telah ditutup oleh pihak Bolshevik dan digunakan sebagai gudang untuk peralatan perubatan.

Namun atas permintaan presiden pertama Indonesia, Presiden Soekarno yang melawat bandar ini, masjid itu dikembalikan kepada masyarakat Islam di bandar ini pada tahun 1956.

Jadi jika anda berhajat untuk travel ke salah satu dari negara di atas, pastikan masjid mereka menjadi salah satu dari destinasi anda kerana masjid ini bukan saja kaya dengan nilai sejarah tetapi juga kerana ia berada dalam kelasnya yang tersendiri.

LIKE dan FOLLOW Vocket di Facebook serta Instagram


Masjid Cold Lake, Kanada Diganggu. Respon Masyarakat Di Sana Sangat Ohsem!

Jumaat lalu masyarakat di Cold Lake, Alberta, Canada dikejutkan dengan vandalism yang dilakukan pada sebuah masjid milik komuniti Islam. Dinding diconteng ‘go home’ dan beberapa cermin tingkap sengaja dipecahkan benar-benar mengejutkan Lembaga Pengarah Masjid, Mahmoud El-Kadri yang ke masjid pagi itu.

“We were born here and raised here and this is our home.” Kata anak-anak beliau yang sama hadir dengan esak tangis melihat insiden yang berlaku.

Selama 4 tahun Masjid Cold Lake tidak pernah disentuh oleh mana-mana sentimen. Komuniti di sini sangat menghormati apa sahaja pegangan agama yang dianuti oleh masyarakat setempat.

Isu ini sama-sama ditangani apabila tindakan positif komuniti masyarakat di Cold Lake bersama-sama melibatkan diri dengan pihak pengurusan masjid bergotong-royong mengembalikan masjid ke keadaan asal.

Tindakan positif komuniti masyarakat di Cold Lake bagi kami sangat owsem. Semua perkara mampu diselesaikan jika semua pihak yang terlibat melihat dengan satu sudut pandang yang sama.

Tahniah masyarakat Cold Lake, Alberta, kalian memang ohsem!


Masjid Dan Surau Di Wilayah Persekutuan Dibenarkan Untuk Solat Berjemaah Bermula Esok

Semua masjid dan Surau Jumaat serta surau terpilih di Wilayah Persekutuan boleh mendirikan solat berjemaah termasuklah solat Jumaat, solat sunat tarawih dan solat sunat Aidilfitri bermula esok.

Perkara berkenaan diumumkan oleh Menteri di Jabatan Perdana Menteri (Hal Ehwal Agama), Datuk Seri Dr Zulkifli Mohamad Al-Bakri sebentar tadi berdasarkan cadangan Mesyuarat Jawatankuasa Muzakarah Khas Majlis Kebangsaan Bagi Hal Ehwal Ugama Islam Malaysia kali ke-5.

“Keputusan ini adalah selaras keputusan Mesyuarat Majlis Keselamatan Negara (MKN) dan pertemuan Menteri di Jabatan Perdana Menteri (Hal Ehwal Agama) dengan Perdana Menteri pada 12 Mei 2020,” katanya pada sidang media di Perdana Putra, Putrajaya, hari ini.

TERKINI :Solat jemaah, jumaat dan Aidilfitri di Wilayah Persekutuan. – masjid, surau jumaat dan surau terpilih boleh mula solat berjemaah bermula esok -bilangan jemaah tidak lebih 30-perlu ada penjarakan sosial (1 meter)-jemaah 70 tahun ke atas dan kanak kanak tak boleh pic.twitter.com/FGt9U1QYqs

— Mohd Redzuan Abdul Manap (@redzuanNewsMPB) May 14, 2020

Info tambahan : Untuk di Wilayah Persekutuan, kebenaran hanya pada masjid, surau Jumaat dan surau terpilih di zon hijau

#PKPB: Masjid, surau terpilih di Wilayah Persekutuan boleh lakukan solat Jumaat, solat berjemaah, solat tarawih dan solat Hari Raya Aidilfitri- @drzul_albakri

— MAJLIS KESELAMATAN NEGARA JABATAN PERDANA MENTERI (@MKNJPM) May 14, 2020

Namun begitu, Standard operating procedure (SOP) untuk solat di masjid dan surau pada ketika ini ditetapkan kepada bilangan jemaah tidak lebih daripada 30 orang pada satu-satu masa. Penjarakan 1 meter antara jemaah turut akan dibuat disamping jemaah berusia 70 tahun keatas, jemaah wanita serta kanak-kanak di bawah usia 15 tahun tidak dibenarkan buat masa ini.

Kebenaran untuk solat berjemaah ini hanya untuk masjid dan surau sekitar kawasan Wilayah Persekutuan sahaja. Menurut Dr Zul lagi, bilangan 30 orang yang dibenarkan untuk bersolat jemaah akan ditetapkan sendiri oleh pihak masjid dan surau.

Sebelum ini, tarawih ‘online’ tidak dibenarkan kerana bimbang terputus talian sewaktu solat. Baca lagi pada pautan di bawah.

Tarawih ‘Online’ Tidak Dibenarkan, Ada Kemungkinan Internet Terputus Ketika Solat

Imam Di Indonesia Nekad Ke Masjid Untuk Pimpin Solat Terawih, Tidak Percaya Dirinya Positif COVID-19